Gunakan Duit PTPTN, 50 Penuntut IPTA Terpedaya Skim Cepat Kaya Melalui Pembelian Mata Wang Kripto!

Memang cukup menyedihkan apabila kita terbaca berita mengenai kisah orang ramai ditipu ‘scammers’. Tidak kira tua atau muda, berkerja di kampung mahu pun di bandar, yang berpelajaran tinggi atau tidak, semuanya seakan mudah ditipu dengan skim-skim penipuan pelaburan (scam). Wang yang dikumpul dengan titik peluh bertahun-tahun, boleh lesap dalam sekelip mata!

Terbaharu memetik laporan berita yang dikongsikan Berita Harian, mendedahkan lebih 50 penuntut sebuah institusi pengajian tinggi awam (IPTA) di Kota Bahru, Kelantan terpaksa menaggung kerugian akibat terpedaya dengan skim cepat kaya pembelian mata wang kripto.

Difahamkan kerugian tersebut lebih RM200,000 apabila masing-masing membuat pelaburan antara RM1,000 hingga lebih RM10,000.

Sanggup Guna Wang PTPTN

Terpikat dengan janji manis dan keuntungan didakwa boleh melebihi satu peratus sehari dan 30 peratus sebulan itu, mereka juga sanggup menggunakan wang simpanan dan pinjaman Perbadanan Tabung Pendidikan Tinggi Nasional (PTPTN) masing-masing.

Seorang daripada mereka yang hanya mahu dikenali sebagai Amir, 21, berkata dia menyertai pelaburan membeli mata wang kripto itu apabila seorang pensyarahnya yang juga ketua atau ‘leader’ skim itu membuat iklan dalam kumpulan WhatsApp pada Jun lalu.

“Saya mula memasukkan RM138 lebih 10 kali ke lima akaun berbeza sehingga kerugian hampir RM3,900. Lebih malang, saya juga ajak adik melabur RM2,800 kerana percaya pelaburan itu memberi keuntungan selepas melihat akaun saya bertambah menjadi lebih RM9,000.

“Pada 18 Oktober akaun pelaburan saya tidak dapat dibuka lalu saya serta rakan lain sedar kami sudah ditipu sebelum membuat laporan di Balai Polis Kota Bharu, Khamis lalu,” katanya.

Janji Manis

Seorang lagi penuntut, Johan, 21, mendakwa kerugian lebih RM2,000 apabila menyertai pelaburan berkenaan menerusi akaun atas beberapa nama pada Jun lalu selepas tertarik dengan keuntungan ditawarkan, manakala adiknya yang berada di IPTA lain melabur lebih RM2,400.

Penuntut yang mahu dikenali sebagai Yasmin, 27, berkata dia kerugian lebih RM10,000 dan sudah membuat laporan polis untuk tindakan lanjut, namun ada rakan-rakan belum membuat laporan kerana bimbang diketahui ibu bapa dan untuk mengelakkan rasa malu.

Sementara itu, Ketua Polis Kelantan, Datuk Shafien Mamat ketika dihubungi, berkata polis menerima 21 laporan termasuk daripada penuntut IPTA di bandar ini dengan jumlah kerugian didakwa hampir RM900,000 selepas membuat pelaburan berkenaan sejak 18 Oktober.

“Jumlah kerugian dilaporkan hampir RM900,000 dengan setiap mangsa mendakwa rugi antara RM140 hingga RM200,000 seorang. Polis menyiasat mengikut Seksyen 420 Kanun Keseksaan (KK),” katanya menasihatkan orang ramai supaya berhati-hati dan membuat siasatan sebelum melabur bagi mengelakkan kerugian.

Sumber : Berita Harian


Pengajaran Daripada Kisah Seekor Rusa Yang Cantik, Ustazah Norhafizah Berpesan Jadikan Peringatan!

Dalam hidup ini ada sahaja membuatkan kita rasa tidak puas hati dengan apa yang kita miliki, malah tidak kurang pula berasa bangga dengan kelebihan yang dikurniakan.

Berkongsi kisah tentang perasaan sedemikian, ustazah Norhafizah berkongsi satu kisah rusa yang boleh dijadikan pengajaran untuk semua.

Ini perkongsiannya.

Ustazah, Semenjak saya berkahwin, Suami saya suruh saya jadi baik. Suami paksa dan suruh saya pakai tudung dan jaga aurat.

Di tempat kerja saya, tiada seorang pun yang memakai tudung. Sebahagian besar Keluarga dan kawan-kawan saya juga tidak bertudung.Saya diejek oleh kawan-kawan kerana katanya saya hipokrit. Sekarang saya di sisihkan kerana pakai tudung. Ekonomi saya pun jatuh.

Sedihlah ustazah.. Saya tahu wajib dan lain-lain.Tapi…Lemah semangat..Boleh beri sedikit nasihat pada saya?

Jawab Ustazah

“Sebenarnya Allah yang beri kekuatan pada puan untuk memakai tudung.Allah sayang puan.. Dulu ketika saya darjah 6, Ada seorang cikgu selalu cerita kisah ni..

“Ada seekor rusa yang sangat cantik, Dia selalu berbangga dengan tanduknya yang bercabang dan sangat cantik.

“Wah… cantiknya tanduk aku..!” bisik rusa itu penuh bangga

Tapi dia cukup malu dengan tapak kakinya yang tidak cantik..

Dia tersenyum seorang diri setiap kali melihat tanduknya dekat air. Tetapi menjadi sangat emosi dan sedih saat melihat tapak kakinya..

Suatu hari, dia di kejar harimau, kakinya itu berlari selajunya..Sehabis kudrat, untuk mempertahankan dirinya…

Kaki dia berlari selaju mungkin dan meredah segala kesakitan juga telah memijak semua benda tajam untuk menyelamatkan nyawanya. Tiba-tiba tanduknya tersangkut di pokok..dia cuba tarik, tetapi gagal.

Dia menangis…

Saat matanya menangis ketika harimau mulai dekat, dia berkata

“Wahai tanduk yang ku banggakan, hari Ini kau telah membinasakan diriku. Kerana kau, aku tersangkut dan akan mati…

Wahai kaki yang selalu aku hina, hari ini kau bertungkus lumus berjuang dan berkorban untuk menyelamatkan diriku. Tapi inilah akhirnya..”

Kaki itu tidak berhenti menyelamatkan dirinya. Berjuang sehingga ketitisan darah terakhir untuk menyelamatkan dirinya… Kaki yang dia anggap beban itu sehabis kudrat menendang harimau, Kaki yang selama ini di cemuh itu terus bergelut dengan harimau..Sehinggalah dia disiat satu persatu..Kaki buruk yang di anggap tidak berguna itu berjasa sampai akhir…

Begitulah dalam dunia kita. Kadang-kadang kita berbangga dengan kemuliaan, pujian, harta,nama tapi di dalamnya ada dosa dan maksiat. Sehingga kadang-kadang kita terlupa itulah sebab kita menderita di akhirat.

Kita malu dengan sunnah Nabi saw kita malu dengan perintah Allah. Kita takut kita dimalukan kerananya.

Tetapi, kerana itulah kebahagiaan sebenar menanti buat selamanya..berbaloi susah untuknya. Teruskanlah istiqamah buat baik sehingga kita mati.

Jom saksikan video menarik tentang adik-adik BK kita ni makan Ayam McD 3X pedas. Boleh tahan ke tidak? Jom saksikan.

Tonton juga video ini, rasa-rasanya apa yang menarik jika kita shopping di beberapa kedai yang dianggap ‘kedai saka’ ni ye?

Keriangan Famili, jom kita melancong secara maya bersama E-Keluargagader dengan menonton video percutian di The Bentong Farm. Best kalau dapat bawa anak-anak ke sana.

Lagi video menarik!


Lagi Jururawat Kena Macau Scam, Rugi RM350,000. Ini Kronologi  Dan Taktik Yang Digunakan. Take Note!

Hati mana yang tidak sebak apabila duit simpanan untuk meniti hari tua telah lesap sekelip mata akibat penipuan sindiket Macau Scam.

Begitulah yang terjadi kepada seorang jururawat yang berusia 53 tahun yang didakwa telah ditipu oleh sindiket itu wang berjumlah RM350,000 setelah mendakwa mangsa tidak membayar cukai pendapatan berjumlah RM55,800.82.

Muslihat dengan tunggakan LHDN 15 bulan

Menurut Ketua Jabatan Siasatan Jenayah Komersil Kedah, Superintendan Elias Omar berkata, mangsa berusia 53 tahun yang menetap di Pokok Sena itu dihubungi seorang individu yang mengaku daripada Lembaga Hasil Dalam Negeri (LHDN) memaklumkan mangsa mempunyai tunggakan pembayaran selama 15 bulan.

Bagaimanapun katanya, mangsa  menafikan perkara itu dan memberitahu tidak pernah membuka akaun syarikat perniagaan (SSM) dengan nama syarikat AR Maju Trading yang didaftar di Kelantan.

Namun sindiket ini pintar dengan muslihat dengan menyuruh mangsa untuk membuat laporan di Ibu Pejabat Polis Kontinjen (IPK) Kelantan untuk menafikan mangsa tidak terbabit dengan kes berkenaan.

“Mangsa yang panik membuat panggilan itu dan disambung dengan ‘Datuk Nurul Huda Saleh’ dari IPK Kelantan yang kemudian meminta nombor Mykad mangsa untuk membuat pemeriksaan.

Minta nombor akaun bank

Taktik sindiket ini berjaya apabika meminta mangsa memberi nombor kad ATM serta nombor akaun Tabung Haji dan akaun Bank Islam.

“Mangsa menyedari ditipu selepas mangsa pergi ke Bank Islam cawangan Alor Setar untuk mengeluarkan wang dan terkejut apabila membuat semakan baki mendapati wang simpanannya berkurangan,” kata Superintendan Elias Omar.

RM350,000 telah lesap!

Siapa sangka, mereka sekali lagi berjaya memperdayakan mangsa. Semakan yang dilakukan mangsa mendapati wang sebanyak RM350,000 telah lesap.

Katanya, mangsa kemudian membuat laporan di Balai Polis Pokok Sena, pada 18 Januari. Beliau berkata, berikutan itu kertas siasatan telah dibuka dan kes disiasat mengikut Seksyen 420 Kanun Keseksaan kerana menipu.

Follow dan subscribe Youtube Channel @BintangKecilMy#BintangKecilMy #BintangKecil #KitakanJuara


Selalu Sangat Senggugut, Dr Ni Pesan Kurangkan Bergantung Pada Ubat Tapi Boleh Guna Kaedah Ni!

Bila anak gadis mengadu sering mengalami senggugut tiap kali datang bulan, sebagai ibu jangan ambil ringan.

Selain perlu dibawa ke klinik  untuk pemeriksaan doktor, elok juga kita dengar 2 pandangan ini. Jom semak.

Saranan 1

Bagi yang kerap mengalami senggugut yang ringan, tak perlu makan ubat penahan sakit seperti ponstan dan panadol.

Lakukan ini

Minum air mineral suam dibancuh dengan sedikit halia. Sapu dengan sedikit minyak atau krim panas, sudah mencukupi.

Ramai yang mengalami kitaran haid yang terganggu bila menelan ubat tahan sakit.

Saranan 2

PETUA HILANGKAN SENGGUGUT

Siapa pernah kena serangan senggugut, dia tau la betapa azabnya untuk melepasi tempoh haid setiap bulan. Paling teruk sampai boleh muntah-muntah dan bawak pengsan tau. Teruk sangat. Menangis tak berlagu la jawabnya.

Kali ni ciksu nak share, petua untuk redakan sakit senggugut dan lawaskan pengeluaran darah haid.

Bahan-bahan nya ofkos barang dari dapur lah.

* 8 batang serai dan diketuk-ketuk
* 1 ketul halia sebesar ibu jari
* 1 sudu besar habatussauda
* 1-2 sudu besar madu
* 4 gelas air

Caranya mudah je. Satukan kesemua bahan tadi kecuali madu ke dalam periuk. Kemudian rebus sehingga mendidih dengan api yang perlahan.

Tapis rebusan tadi dan biarkan sejuk. Kemudian masukkan madu dan kacau rata. Sedia untuk diminum. Minum sekali sehari pada permulaan haid dan seeloknya pada waktu malam.

KHASIAT SERAI

Bersifat antiseptik, anti depresi, anti mikrobial, anti fungal serta astringen. Membantu memecahkan angin serta melancarkan darah haid.

KHASIAT HALIA

Bersifat antacid, antibakterial serta anti fungal. Terkenal dengan alternatif untuk melancarkan peredaran darah dan memecahkan angin dan toksin dalam badan.

KHASIAT HABATUSSAUDA

Bersifat antioksidan, anti depresi, anti bakterial, antiseptik, anti aging serta anti fungal. Berupaya untuk merawat masalah peranakan termasuk melancarkan pengeluaran darah haid. Ia juga memelihara keseimbangan dan kekuatan sistem hormon serta melambatkan proses penuaan.

Rasa rebusan teh serai ini sedikit pedas dan mint-mint gitu. Amat berkesan untuk redakan senggugut.

*Elakkan minum ais untuk kesan optimum.

Saksikan sepanjang minggu ini bermula 7 hingga 11 Februari di fb keluargamagazine setiap jam 2.30 petang.

Bersama kita tambah ilmu berkenaan kesihatan keluarga #rawatdiri bersama  doktor pilihan.

Jom saksikan video tentang penjagaan gigi. Katanya ada cara berus gigi yang betul. Jadi nak tahu detail, kenalah tonton video ni ye!

Tonton juga video ini, rasa-rasanya apa yang menarik jika kita shopping di beberapa kedai yang dianggap ‘kedai saka’ ni ye?

Keriangan Famili, jom kita melancong secara maya bersama E-Keluargagader dengan menonton video percutian di The Bentong Farm. Best kalau dapat bawa anak-anak ke sana.

Lagi video menarik!


Nak Rumah Tangga Lebih Bahagia? Anda Bukan ‘Superwoman’, Ini Sebabnya Mengapa Isteri Jangan Terlalu Berdikari!

Kebolehan wanita bekerjaya menguruskan diri mereka sendiri sememangnya wajib dipuji.

Mereka bukan hanya bijak mengendalikan kewangan dan urusan sendiri, lebih hebat lagi golongan wanita hari ini berkebolehan malah berani mengendalikan selok-belok urusan rumah yang biasanya dilakukan oleh kaum lelaki.

Membayar bil rumah, membetulkan paip, menukar lampu malah kadangkala masalah singki tersumbat juga menjadi percubaan berani oleh sesetengah wanita hari ini.

Lebih hebat lagi ada golongan wanita muda hari ini yang pandai menukar bateri kereta sendiri tanpa perlu bantuan lelaki. Terlalu berdikari! Itulah yang boleh digambarkan perihal wanita kini.

Kebiasaan ini membuatkan wanita yang melangkah ke alam perkahwinan menjadi begitu menjengkelkan apabila diuruskan suami.

Mereka kekok kerana hanya terpaksa memandang dari jauh dan membantu secara minima. Namun inilah hakikatnya. Wanita perlu memberi peluang kepada sang suami untuk menunjukkan kemahiran yang mereka ada.

Beri Kepercayaan Pada Suami
Ahli psikologi terkemuka, Jay Carter menulis dalam sebuah artikelnya, wanita tidak boleh terlalu mengikut keinginan mereka dan memastikan semua perkara dalam keadaan baik dan sempurna seperti yang diinginkan mereka.

Katanya lagi, keadaan ini hanya akan merimaskan lelaki. Jadi berilah lelaki peluang kerana mereka juga serba tahu malah lebih bijak mengendalikan dalam pelbagai perkara. Lelaki nyata lebih relaks dan sedikit perlahan dalam melakukan kerja-kerja yang disuruh kerana mereka gemar melakukannya dalam waktu yang tenang dan santai.

Ajar Pasangan Peka
Memberi peluang kepada suami untuk melakukan pelbagai urusan rumah tangga juga membuka mata mereka supaya lebih peka dengan urusan di rumah.

Jika semua benda dilakukan secara sendiri, sedikit sebanyak anda sebenarnya sedang mengajar pasangan menjadi kurang peka. Mereka secara perlahan-lahan belajar penolakkan yang diciptakan oleh anda sendiri. Akhirnya mereka langsung tidak ambil tahu akan perihal urusan rumah tangga.

Lebih Bahagia Buat Bersama
Bukankah semua perkara yang dilakukan bersama ternyata lebih indah dan bahagia. Apa sahaja aktiviti harian atau kerja yang boleh dilakukan bersama, sebaiknya masukkanlah sekali suami anda dalam aktivitinya. Urusan yang dilakukan bersama membuatkan hubungan jadi makin serasi.

Rasa disayangi, dihargai dan sokongan yang kuat ketika sama-sama membuat keputusan memilih membuatkan hubungan tambah akrab.

Membeli barangan basah di pasar misalnya, memilih ikan atau sayur segar menjadikan anda mencapai matlamat yang sama ketika membeli. Bukankah ia mengukuhkan lagi hubungan rumah tangga? Malah komunikasi anda bersama juga makin mantap.

Bukan ‘Superwoman’
Perlu diingat bahawa anda bukan ‘superwoman’. Sebijak mana pun wanita, anda bukanlah sekuat dan hebat dalam mengendalikan semua perkara. Jika kereta anda mengalami kerosakan di tengah jalan, panggilan pertama yang anda lakukan adalah tentunya sang suami.

Walau dia tidak dapat membantu kerana sedang bekerja, biarkan dia tahu bahawa andalah orang pertama yang diharapkan dalam apa jua masalah. Jangan sesekali cuba perbaikinya sendiri. Jangan tukar bateri kereta sendiri sekalipun anda mampu melakukannya!

Tahukah Anda?
Kajian oleh Universal Networks International bersama rakan penyelidik Synovate terhadap wanita Malaysia mendapati, wanita yang pandai berdikari tergolong dalam 10 ciri wanita menarik, bijak serta penuh pesona. Namun usah berlebih-lebihan!

Biarlah anda bukan hanya cantik, menarik, bijak dan penuh pesona tetapi juga bahagia kerana mendahului suami dalam segala kerja. Buat bersama-sama, itulah kunci bahagia!


Nak Tahu Cara Buat Miss V Lebih Ketat & Hebat, Cuba Amalkan Jus Detoks 7 Bahan Ini!

Wanita kalau dah bersuami jangan malas usahakan pelbagai cara untuk kekal cantik. Bukan cantik sahaja tetapi paling penting kita kena jaga kesihatan
dalaman untuk diri kita sendiri.

Rutin wajib yang semua wanita kena amalkan salah satunya adalah mengamalkan jus detoks. Jus detoks rahim pula adalah bonus untuk wanita. Suami pun tumpang
sekali gembira. Mana taknya, selain dapat bersihkan rahim, miss v juga bertambah ketat dan tak berbau lepas amalkan jus detoks ringkas ni.

Cuba amalkan resepi homemade yang ringkas ini setiap kali lepas haid. Tak sukar nak buatnya, campakkan kesemua bahan dalam periuk dan biarkan mendidih
sahaja. Senang!

Bahan-bahan:
3 inci halia
3 inci kunyit
2 batang serai
2 helai daun pandan
3 biji manjakani
Air asam jawa sikit
Gula merah atau boleh ganti madu atau gula batu

Caranya:
1. Rebus semua herba dalam periuk hingga airnya bertukar warna kuning.

2. Tambahkan air asam jawa dan gula merah.

3. Biarkan mendidih sekejap dan tutup apinya.

4. Biarkan air rebusan menjadi suam dan terus diminum.

Lebihannya bolehlah disimpan di dalam peti sejuk. Jangan takut untuk amalkan jus ini kerana rasanya tidak pahit malah baunya juga harum disebabkan ada
serai dan daun pandan.

Mahu lebih hebat lagi, anda juga disyorkan untuk tambahkan daun sireh atau daun kencur. Bagi ibu yang menyusu pula, boleh tambahkan sedikit halba atau
habbatus sauda. Selamat mencuba!

Sumber: Fyza Shah


23 Pesanan Dato Fadzilah Kamsah Kepada Suami Agar Rumahtangga Harmoni

Rumahtangga yang harmoni adalah idaman setiap pasagan suami isteri. Biarpun tidak kaya harta, tetapi hubungan yang erat akan menjamin kebahagian yang berkekalan. Ikuti pesanan oleh Dato’ Dr Hj Mohd Fadzilah Kamsah mengenai bagaimana peranan yang harus suami lakukan supaya hubungan dengan isteri semakin bertambah erat.

23 PESANAN  BUAT SUAMI

1. Selalu menghargai usaha dan penat-lelah isteri, terutama isteri yang bekerja dan sama-sama terpaksa menanggung hutang suami.

2. Bila isteri bercakap, pandanglah mukanya dan buka telinga luas-luas. Biar apa yang dikatakannya masuk telinga kanan dan tersumbat di telinga kiri. Sambil tu otak suami kenalah memproses informasi yang diterima daripada isteri dengan bijak serta prihatin.

3. Jangan sekali-kali membandingkan masakan isteri atau cara isteri menghias rumah dengan mak anda kecuali masakan/cara menghias isteri anda lebih baik dan canggih dari emak anda..

4. Jangan demand jimak sekiranya isteri tak ada mood atau letih. Agama suruh kahwin bukan semata-mata untuk penuhi nafsu syahwat saja.

5. Kalau pasangan dah ada anak, sama-samalah menjaga anak. Benih dari awak juga.. Ada suami, isteri sedang makan disuruh cebok kencing n berak anak sedangkan suami duduk tersandar kekenyangan macam maharaja.

6. Jangan sekali-kali duduk tersandar depan TV atau relax-relax sedangkan isteri bila balik dari kerja, buka saja kasut terus masuk dapur, memasak, mengemas, membasuh, kejar anak dsbnya. Berbulu mata dan sayu hati isteri bila kami tak cukup tangan nak menguruskan rumahtangga sedangkan suami lepas tangan.

7. Sekiranya suami makan dahulu, tinggalkan sedikit lauk utk isteri. Jangan bedal semua sampai turn isteri yang tinggal cuma ekor ikan sekerat, janggut sotong dan ekor taugeh.

8. Kalau nak ajak member bertandang ke rumah, beritau isteri dulu, kalau boleh sehari-dua in advance. Jadi bolehlah dia memasak yang best-best dan mengemas rumah cantik-cantik. Bayangkan perasaan isteri kalau tetamu datang terpacak sedangkan kain-baju masih berlonggok belum sempat dilipat, permainan anak masih berselerak dan isteri cuma masak mi maggi saja.

9. Jangan sekali-kali menyakat isteri tentang saiz badannya yang semakin sihat atau semakin melidi. Tengok body sendiri dalam cermin dulu.

10. Jangan kentut depan isteri. Masa bercinta dulu kenapa boleh control kentut?

11. Hormatilah ibu-bapa dan kaum keluarga isteri walaupun anda cuma main wayang, bodek mereka masa nak mengurat isteri anda dulu. Jangan sekali mencaci mereka walaupun secara bergurau.

12. Jangan kedekut dengan isteri serta keperluan rumahtangga.

13. Jagalah maruah anda sebagai suami dan lelaki. Selagi boleh, jangan bebankan isteri dengan masaalah kewangan anda. Selalunya perempuan ni, semakin suami “degil” tak nak minta pertolongan, selagi itulah dia rela nak tolong.

14. Jangan bersepah dan bersikap pengotor. Dah buka baju, letakkan dalam bakul baju kotor, dah guna cungkil gigi, buanglah dalam bakul sampah, bila dah guna ubat gigi bubuh balik penutupnya, dah ambil sesuatu barang simpan balik ditempat asal, dah berak flush. Susah sangat ke nak buat macam tu? Semua nak kena ajar ke?

15. Rajin-rajinlah bertanya isteri kalau dia perlukan bantuan anda dengan kerja rumah/menjaga anak. Tapi jangan tanya dua tahun sekali. Jangan tunjuk rajin bila ada tetamu di rumah saja.

16. Hormatilah isteri anda sebagaimana anda mahu dihormati. Isteri pun manusia. Allah berikan banyak keistimewaan kepada para isteri tapi diputar-belitkan tafsirannya oleh orang lelaki untuk kepentingan diri sendiri.

17.. Jangan main kayu tiga dengan perempuan lain. Main lain lagi tak boleh. Kalau isteri awak yang buat, tentu awak tak boleh tolerate, jadi mengapa isteri awak kena tolerate kalau awak buat?

18. Kalau tak menyukai sikap atau perbuatan isteri, tegurlah secara baik, jangan asyik nak menengking aja. Kalau awak sakit nak mati nanti, siapa yang kena jaga awak? Bai jual roti? Apek jual sayur? Jiran sebelah rumah awak?

19. Kalau isteri nampak tak sihat, cepat-cepatlah bawa jumpa doktor. Tunjuklah anda mengambil berat tentang dirinya.

20. Berbincanglah dengan isteri sebelum sesuatu keputusan dibuat. Walaupun suami megah ada kuasa veto, tak jadi bapok kalau pendapat isteri diambil kira. Pokok pangkalnya ialah timbangrasa dan saling menghargai. Cubalah ketepikan ego yang keterlaluan. Bukannya laku bila dah mati nanti.

21. Dalami agama dan bimbinglah anak isteri dengan ikhlas seperti yang dituntut agama. Ingat, kalau seorang suami masuk syurga, besar kemungkinan isteri pun masuk syurga. Kalau suami masuk neraka belum tentu isteri juga masuk neraka. Kalau isteri masuk neraka, besar kemungkinan suami juga masuk NERAKA tapi kalau isteri masuk syurga belum tentu suami pun masuk syurga.Ini bukan rekaan saya tapi saya dengar dari seorang ustaz.

22. Berusahalah dengan ikhlas untuk mempertahankan keharmonian rumahtangga. Jangan buat apa yang isteri tak suka. Percayalah, kalau suami buat baik sekali dengan isteri, isteri balas sepuluh kali

23. Jangan buat donno kalau isteri merajuk atau berkecil hati. Kalau perlu minta maaf, minta maaf, kalau perlu dipujuk, pujuk. Hati orang pompuan ni sensitif. Kalau kami rasa suami tak ambil kisah, perasaan bagai dihiris-hiris. Perkara yang dipandang remeh oleh suami boleh menjadi kanser kepada isteri. Kepada para suami khususnya dan kaum lelaki amnya, janganlah dianggap masalah hati dan perasaan orang perempuan ni enteng sahaja.

Allah s.w.t. berfirman, “Dan ketahuilah bahawasanya Allah mengetahui apa yang didalam hatimu, sebab itu berhati-hatilah dengan Tuhan”


Nak Berurusan Di Mesin ATM, Buat Begini Untuk Elak Terdedah Covid-19!

Sebagaimana semua maklum, cara penularan novel coronavirus COVID-19 ini boleh berjangkit  daripada individu kepada individu lain melalui titisan dari hidung atau mulut yang tersebar apabila seseorang dengan COVID-19 batuk atau bersin.

Apabila titisan tersebut merentasi objek dan permukaan di sekelilingnya, dan orang lain pula akan mendapat jangkitan COVID-19 dengan menyentuh objek atau permukaan tersebut dan  kemudian menyentuh mata, hidung atau mulutnya. Jadi orang tersebut  juga boleh dijangkiti COVID-19.

Bimbang akan keadaan itu terjadi pada diri kita, ada baiknya semasa melakukan urusan di mesin ATM lakukan langkah-langkah berwaspada.

Mungkin kaedah yang dikongsikan oleh saudara Muhammad Zaipul ini boleh dipraktikkan.

Tips ini saya dapatkan whatsapp group.Terima kasih kerana berkongsi.

Ini adalah tips ketika berada di ATM/CDM.Mudah dan selamat serta jimat.

1.Bungkus Hujung pen menggunakan Tisu / Tisu Basah.

2. Tekan butang & skrin guna pen yg dibungkus.

3. Setelah selesai, buang Tisu yg digunakan.

4. Lap tangan menggunakan Tisu Basah kedua.

Begitulah
Covid-19 bukanlah merebak/berjangkit melalui udara, tapi lebih kepada sentuhan.

#StayAtHome
#Kongsikan


Khasiat Air Rebusan Epal Hijau & Serai, Rahsia Kempiskan Perut. Sebulan Hilang 5kg Jer, Wanita Ni Kongsikan Resipinya

Pelbagai cara dan resipi yang dikongsikan bagi mereka yang ingin menurunkan berat badan atau nak kempiskan perut.

Salah satunya menggunakan bahan yang ada di dapur sahaja.  angara bahan tersebut adalah epal hijau dan serai.

Jom baca resipi yang diberikan ini.

Kali ni Cik Lat nak share tips kempiskan perut yang sangat berkesan. Tips ni Cik Lat dapat dari pembantu rumah Cik Lat. Orang Indonesia. Sebulan dia hilang 5Kg dengan minum air ni aje.? banyak tu! So sila buat kalau nak selim raya ni?

Bahan-bahannya :

3 biji epal hijau
5 batang serai diketuk
1.5liter air

Cara-caranya:

Khasiatnya:

?Keluarkan angin dalam badan.
?Kempiskan perut.
?Menurunkan berat badan.
?Cepat kenyang
?Awet muda
?Kulit cerah
?Mengurangkan kolestrol
?Menhilangkan sakit badan/sakit urat
?Sesuai untuk orang sakit lutut
?Menghilangkan sakit tumit.
?Meringankan tubuh badan

SILA #SHARE DAN #FOLLOW FB CIK LAT UNTUK TIPS-TIPS LEBIH BEST!

Kredit : latifah abu bakar


Tak Berperikemanusiaan! Asbab Badan Anak Ada Kesan Lebam, CCTV Taska ‘Kantoikan’ Sikap Kejam Guru

Sebelum ini banyak kita dengar laporan tentang kes-kes penderaan daripada rumah asuhan atau taska.

Baru-baru ini ada seorang ibu yang dikenali sebagai Ameerah berkongsi kisah sedih apabila anak kesayangannya yang diberi nama Maryam mengalami beberapa kesan luka di tubuh badan selepas dihantar di sebuah taska.

Menerusi hantaran yang dimuat naik oleh Ameerah di laman Facebooknya, dia mendedahkan perkara tersebut kepada orang ramai supaya isu yang dialaminya akan menjadi pengajaran dan berharap mendapat pembelaan sewajarnya.

Menceritakan kembali kejadian tersebut, Ameerah memberitahu kejadian tersebut berlaku pada awal Januari 2023 iaitu hari ketiga anaknya berada di taska baharu ketika berusia 1 tahun 1 bulan.

Maryam dikenali sebagai kanak-kanak yang sangat ceria sewaktu di taska yang lama. Sangat rapat dengan cikgu serta mudah untuk diberi jaga pada setiap pagi.

Bismillahirrahmanirrahim.

After 3 bulan kumpul kekuatan dan after dah cuba macam-macam cara, saya rasa dah tiba masanya untuk saya disclose di sini apa yang terjadi kepada Maryam. Semoga menjadi pengajaran bagi semua pihak dan semoga Maryam mendapat pembelaan sewajarnya.
Insiden ini berlaku pada awal Januari 2023. Iaitu pada hari ketiga Maryam di taska baru. Dan Maryam masa tu baru berusia 1 tahun 1 bulan. On the first day, Maryam was really happy. Dia jalan sendiri masuk ke pintu entrance. She looked so excited sampai lupa nak babai ummi dan abah. Petang tu, abah fetch Maryam di taska dan abah bagitahu ummi yang Maryam menangis kuat bila nampak abah di pintu.

Namun segalanya berubah apabila Maryam menangis dengan kuat sekali ketika dijemput pulang dari taska baharu dan secara tidak langsung ia telah membuatkan hati Ameerah tidak tenang.

Ummi mula rasa tak sedap hati. Because di taska lama, Maryam usually happy je sewaktu pergi dan balik. Jarang Maryam menangis or look stress. I think ramai followers and friends pun pernah tengok gelagat Maryam di story ummi especially bila sampai taska and sewaktu nak balik. Di taska lama, Maryam memang rapat dengan teacher and mudah nak hand over pagi-pagi.

Jadi di taska baru ni, bila Maryam cranky balik first day tu, ummi mula² cuba nak bersangka baik. Maybe Maryam take time nak adapt tempat baru atau maybe terlalu penat berjalan & bermain. Plus, taska baru ni besar dan fasilitinya memang wayyy better dari taska sebelum ni. Siap ada mini gym, indoor playground etc.

On the second day, ummi tak bagi abah fetch Maryam. Ummi decide nak pickup Maryam from kindy and nak observe sendiri. Ummi berdiri kat entrance with my phone utk record Maryam’s reaction. Memang obvious Maryam nampak upset.

Ummi hantar video tu kepada nenek. Nenek replied “Muka Yam tak ceria”. Nenek cakap “maybe Yam ngantuk school pagi sampai petang”. Nenek nak sedapkan hati ummi. Takmau ummi fikir buruk-buruk.

Sampai rumah, abah tengok ada kesan merah kat pergelangan tangan. Walaupun kesan tu kecik setompok je, ummi dan abah could sense theres a red flag sign.

Hari ketiganya, cikgu menghantar gambar kepada Ameerah menerusi WhatsApp dengan menghantar gambar tangan Maryam mempunyai kesan luka serta lebam yang didakwa digigit oleh rakan.

Disebabkan itu, Ameerah dan suaminya terus bergegas ke taska untuk melihat keadaan anaknya dan apa yang lebih mengejutkan, anggota badan yang lain seperti telinga, pipi, belakang tapak tangan turut mempunyai kesan yang sama.

Hari ketiga, ummi drop off Maryam macam biasa and notify teacher pasal kesan kat pergelangan tangan.

Tiba-tiba petang tu, teacher kelas Maryam whatsapp gambar tangan Maryam ada kesan lebam dan luka-luka. Teacher cakap “kawan gigit Maryam masa teacher keluar ambik minyak rambut”.

Ya Allah. Kaki rasa lemah masa tu. Ummi dan abah terus drive ke taska nak ambil Maryam. Masa tu jantung rasa nak pecah.

Terbayang keadaan Maryam yang tengah kesakitan. Ummi diam je dlm kereta bcs dalam kepala macam-macam benda fikir.

Sampai je di taska, Maryam nampak lemah sangat. Ummi dan abah terkejut bila tengok rupa-rupanya bukan tangan kiri je ada luka and lebam. Bawah telinga ada kesan. Dekat pipi pun ada kesan. Belakang tapak tangan ada kesan. Tengan kanan ada kesan gigitan.
Kesan gigit, kesan cakar, kesan cubit. Ya Allah. Kesian sangat tengok Maryam masa tu.
Abah ambik Maryam and bawa ke kereta. Ummi masa tu tak tahu nak fikir apa dah. Rasa macam gelap sekejap dunia. Ummi cakap kat teacher ummi nak tengok tempat kejadian and apa sebenarnya yang jadi.

Teacher bawa ummi masuk dalam. Masa tu ummi expect teacher akan bawa ummi ke classroom Maryam (kelas toddler 1- 2 tahun). Tapi bila sampai classroom Maryam, teacher cakap kejadian tu berlaku di bilik lain.

Teacher jalan terus lagi ke dalam menuju ke sebuah bilik kecil yang terletak di bahagian belakang.

Masa teacher bukak pintu, ummi nampak ada empat lagi budak-budak dalam bilik tu. Terkejut sangat ummi tengok keadaan bilik tu.

Bilik kecil yang KOSONG TAK ADA APA-APA. Tak ada floor mat, tak ada toto ke apa ke, tak ada mainan, tak ada buku, tak ada hiasan dinding, tak ada cot. Literally kosong! Is this a classroom for kids??

Sedangkan ummi dah bagi blanket etc. Masa visit tahun lepas, teacher siap cakap ada cot lah apa lah bagai. And classroom toddler sepatutnya bukan bilik kecik tu!

Ummi pijak lantai tu rasa sejuk sangat because taska tu beraircond. Memang sejuk. Teacher pun pakai selipar. Tapi budak-budak dalam tu baring and duduk atas lantai sejuk! Ya Allah. Sampainya hati.

Dan dalam bilik tu jugak ada empat air purifier dengan wayar atas lantai. Satu darinya memang dah tumbang atas lantai. Kalau lah budak-budak tarik wayar, terhempap ke apa ke, ya Allah. Tak terbayang.

Ummi terkejut sangat kenapa budak-budak ini diletakkan dalam bilik kosong?!!

Ummi tanya teacher, ni bilik apa? Untuk apa bilik ni? Kenapa letak Maryam dengan budak-budak tu dalam bilik ni? Dah berapa jam budak-budak ni kena duduk dalam bilik ni?
Teacher cakap tu bilik isolasi. Ya Allah masa tu rasa macam nak menjerit pun ada. Kenapa letak dalam bilik isolasi sedangkan Maryam sihat walafiat pagi tu. Teacher pun dah check temperature and other common SOP.

Teacher simply jawab yang toddler (budak 1-2 tahun) diletakkan sementara dalam bilik isolasi pada waktu petang sebab tak nak ganggu baby lain yang tidur because area baby bersebelahan dengan area toddler.

Ummi rasa nak meletup dah waktu tu. Kenapa teacher bagi keutamaan kepada baby sampai tergamak asingkan budak-budak toddler dalam bilik isolasi??

Sedangkan kelas lain-lain. Teacher yang incharge pun lain-lain. Ada teacher yg mmg urus baby. Ada teacher yg mmg urus toddler. Masing-masing boleh kawal and jaga kelas masing-masing.

Kenapa tiba-tiba ada isu ganggu baby tidur? And at the first place, ITU TASKA. Where on earth ada taska senyapppppp macam perpustakaan?!! Especially pada waktu petang where all kids are getting excited too go home!

CCTV bukti kanak-kanak dibiarkan tanpa pengawasan

Bagaimanapun, segala rahsia sudah terbongkar apabila Ameerah mendapati kanak-kanak toddler (berusia 1-2 tahun) diasingkan dalam sebuah bilik kosong tanpa pengawasan orang dewasa selepas memeriksa kamera litar tertutup (CCTV).

Runtuh hati seorang ibu apabila mendapati anaknya dibiarkan dengan keadaan bilik yang sejuk tanpa sebarang alat mainan atau toto sebagai alas untuk baring.

Baby tak salah. Toddler pun tak salah. Masing-masing perlukan perhatian. Tapi kenapa ada diskriminasi??

Teacher cakap toddler duduk dalam bilik isolasi sekejap je sementara tunggu parents sampai waktu petang. SEKEJAP JE KATA TEACHER. Bila ummi tengok cctv, rupa-rupanya Maryam and 4 toddler lain memang diletakkan dalam bilik kosong tu SEJAK PAGI. Astaghfirullah. Remuk hati ummi.

Dalam cctv tu, ummi tengok budak-budak dibiar menyusu atas lantai! Tak ada alas. Tak ada bantal! Ya Allah. Anak orang kan tu. Anak kucing pun orang letak alas. Why teacher whyyy?? Kenapa tergamak??

Based on siasatan polis, teacher tinggalkan budak-budak dalam bilik kosong tu tanpa pengawasan beberapa kali! And tak ada teacher lain ganti untuk tengokkan budak-budak dalam bilik tu. And ada 1 time tu teacher tinggalkan toddler with handphone yang diletakkan atas air purifier.

Polis maklumkan masa teacher tinggalkan budak-budak dalam bilik tu, ada budak lain gigit and cubit Maryam. Masa ni, Maryam kena attack 3-4 kali.

Tak lama lepas tu, teacher SEKALI LAGI KELUAR DARI BILIK ISOLASI DAN TINGGALKAN BUDAK-BUDAK TANPA PENGAWASAN! So what do you expect? HABIS MARYAM KENA ATTACK LAGI DENGAN BUDAK TADI!! This time sampai 6 kali serangan gigit and cubit!
Dalam cctv, Maryam masa tu dah terbaring lemah atas lantai. Maybe Maryam dah terlalu penat menangis and menjerit tapi tak ada sesiapa datang tolong. Mana teacher waktu ni!!!??? Pergi ambik minyak rambut?!!!

AND WHY TINGGALKAN BUDAK BANYAK-BANYAK KALI!!!!
And until now ummi dan abah masih tertanya-tanya berapa kali sebenarnya teacher tinggalkan budak-budak. Dan berapa lama duration setiap kali teacher tinggalkan. TANPA PENGAWASAN. Sampai Maryam cedera macam tu sekali.

Dan paling kecewa sekali, rakaman cctv antara 11am-3.45pm tak diserahkan pada ummi dan abah. Apa yang berlaku dalam tempoh almost 4 jam ini, apa yang Maryam lalui, kat mana Maryam tido, macam mana Maryam makan, macam mana layanan teacher, hanya Allah je yang tahu.

Malam tu Maryam menangis-nangis. Maybe sakit. Maybe trauma. Pipi Maryam merah tak surut-surut.

Entah. Ummi dan abah masa tu rasa bersalah. Rasa marah. Rasa kecewa. Semua ada. Atok nenek, grandpa grandma semua sedih tengok keadaan Maryam. Nenek terus datang malam tu nak tengok Maryam. Grandma sampai tak lalu makan. Semua orang stress and sedih.

Tiba-tiba malam tu, bila dah selesai buat report di balai polis, sampai je kat rumah, hidung Maryam berdarah. Ummi dan abah cepat-cepat bawa Maryam ke hospital. Buat x-ray skull and nasal bone. The next day tu, Maryam was referred to ENT untuk further investigation.
And Maryam was referred to child psychiatry because Maryam jadi susah nak tidur, senang terjaga malam, menangis high pitch and ada beberapa kali cuba nak gigit abang-abang dia.
Dan sehingga May nanti masih ada follow-up dengan pakar. Kesian sangat kat anak ummi. Dalam sehari je berlaku semua ni.

Taska yang kononnya gah, menang anugerah itu ini, pengalaman berpuluh tahun. Advertisement bukan main hebat lagi. Tunjuk yang cantik-cantik. Cawangan pun belambak-lambak.

Bulan Okt tahun lepas dah kena daftar siap² untuk kemasukan 2023. Untuk daftar kena bayar seribu lebih.

Tapi anak-anak duduk dalam bilik kosong! Classroom cantik-cantik untuk apa?
Semuanya untuk wayang semata!

Laporan polis sudah dibuat

Berikutan kejadian ini, Ameerah telah membuat laporan polis dan berharap agar orang ramai merahsiakan terlebih dahulu nama serta lokasi taska.

Siasatan polis pun dah selesai. Jadi dah tiba masa ummi dan abah usahakan cara lain untuk fight for Maryam. Ummi dan abah percaya ada banyak lagi kebenaran yang belum tersingkap.

Bila ummi dan abah jumpa pelbagai pihak, mereka advise utk ummi dan abah ambil legal action ke atas taska tetapi ia akan menelan kos yang tinggi. Baru lah ummi dan abah faham kenapa ramai parents yang pernah lalui benda sama macam ni, akhirnya senyap dan redha.

Ummi dan abah tahu perjuangan ini tak mudah dan tak murah. Tetapi ummi dan abah akan usaha sedaya mungkin supaya Maryam mendapat pembelaan sewajarnya dan semoga pihak yang zalim mendapat balasan setimpal.

Yes, I know ramai parents di luar sana yang senasib dengan dengan kami. Please doakan kami kuat sehingga ke garisan akhir. 🙏

We believe that the truth will ultimately prevails. InsyaAllah.

Maryam surely akan sembuh dari semua ni insyaAllah. Tetapi luka di hati ummi dan abah tak akan terubat selamanya.

Maafkan ummi dan abah kerana tak dapat bersama Maryam ketika Maryam sangat-sangat perlukan pertolongan.

Hanya Allah yang dapat menjaga Maryam dan Allah lah sebaik-baik penjaga.
Ummi dan abah sayang Maryam. Sangat sayangkan Maryam. Lillah.

To all parents and everyone out there, we welcome your continuous support and du’a. 🙏🏻
May Allah protect our kids’ bodies, minds, and souls from any kind of evil and harm.
Amin.

Edited: Terima kasih atas doa-doa dan sokongan. Buat masa ini saya dinasihatkan untuk tak reveal nama dan lokasi taska. Namun, bila dah dibawa ke mahkamah nanti, tiada apa lagi yang boleh disorok dari pengetahuan umum. Saya dan suami dah cuba pelbagai usaha dan ini ikhtiar kami yang terakhir supaya kami tak give up di pertengahan jalan. Perjuangan ini baru sahaja bermula. Dan ia tak mudah. Dari awal ia tak mudah. Dengan rendah hati, kami mohon sokongan dan doa yg berterusan. Saya dan suami bukanlah orang yang bijak pandai dalam hal undang-undang. Jadi dengan rendah hati kami mohon sekiranya kalian ada apa-apa cadangan atau bantuan, boleh DM saya utk kita brainstorm sama². Jazakallah khayr. 🙏


Ustaz Ini Kongsi Cara Mudah Mengenai Solat Terawih Di Rumah. Sama-Sama Kita Amalkan.

Jika sebelum ini solat terawih kita akan lakukan di masjid. Hanya mengikut imam setiap hari. Kini berbeza semasa dalam tempoh PKP.

Ingin tahu penjelasan lanjut mengenai ibadah terawah di rumah. Ustaz Nur Mohamad Hadi jelaskan mengenai hal ini menerusi perkongsiannya di facebook miliknya.

Bulan Ramadhan merupakan bulan yang dilipat gandakan rahmat kepada sekalian alam. Bagi mereka yang ingin kembali kepada Allah maka pada bulan ini dibuka seluas-luasnya pintu rahmat dan ditutup serapat-rapatnya pintu neraka.

Ramai dikalangan kita yang ternanti-nanti akan kehadiran bulan yang penuh dengan keberkatan dan kasih sayang untuk melakukan dan merancakkan lagi pelbagai ibadah. Antara kebiasaan yang dilakukan oleh masyarakat kita apabila tibanya Ramadhan ialah menunaikan Solat Terawih secara berjemaah sama ada di masjid atau di surau.

Solat Terawih ialah ibadah solat sunat yang dilakukan pada waktu malam di Bulan Ramadhan. Bermula waktunya selepas solat isya’ dan berakhir dengan masuknya waktu subuh. Dinamakan Terawih kerana orang yang melakukannya akan berehat selepas empat rakaat iaitu dua rakaat dua rakaat.

Bagi mereka yang mendirikan Solat Terawih maka ganjaran yang cukup besar disediakan Allah seperti mana di dalam sebuah hadis sabda Rasulullah :

Sesiapa yang berdiri (beribadat) pada malam Ramadhan kerana iman dan mengharapkan ganjaran (daripada Allah), diampunkan dosa-dosanya yang telah lepas.” [HR Muslim 759]

Menjadi persoalan yang amat penting ialah bagaimana cara untuk melakukannya dan apakah hukum meninggalkan bacaan zikir selepas dua rakaat atau empat rakaat solat terawih jika kita tidak mengetahuinya.

Maka disini DR HD akan menjelaskan secara mudah mengenai Solat Terawih yang boleh dilakukan oleh sesiapa sahaja dirumah.

PERTAMA : Kita perlu mengetahui dengan jelas hukum menunaikan Solat Terawih. Solat terawih hukumnya sunat mu’akad, iaitu amalan sunat yang amat dituntut.

KEDUA : Solat Terawih boleh dilaksanakan secara berjemaah atau bersendirian. Berjemaah adalah lebih afdal. Namun jika menghadapi kesempitan untuk melaksanakannya secara berjemaah maka dibolehkan melaksanakannya secara bersendirian.

KETIGA : Solat terawih boleh dilaksanakan dalam jumlah lapan atau dua puluh rakaat diikuti dengan solat sunat witir. Pada umumnya masyarakat Islam di Malaysia mendirikan solat terawih sebanyak 20 rakaat tetapi ada juga yang hanya menunaikan sekadar 8 rakaat. Terpulang kepada masing-masing untuk menunaikan ibadah ini mengikut kemampuan dan keikhlasan diri sendiri terhadap Pencipta.

KEEMPAT : Solat terawih dilakukan dengan 2 rakaat 2 rakaat sehingga 8 rakaat atau 20 rakaat. Ini berdasarkan hadis nabi Sabda Rasulullah : Solat malam ialah dua rakaat, dua rakaat.[HR Bukhari 936]

KELIMA : Niat bagi solat Sunat Terawih dihati sewaktu takbiratul Ihram dengan niatnya berbunyi seperti ini: Sahaja aku solat sunat tarawih 2 rakaat imam/makmum kerana Allah.

KEENAM : Bacaan pada setiap rakaat. Pada setiap rakaat wajib membaca Surah Al-Fatihah ini kerana tanpa membaca Surah Al-Fatihah maka kita telah meninggalkan rukun dan bagi mereka yang meninggalkan rukun maka solatnya tidak sah. Selepas membaca Surah Al-Fatihah kita boleh membaca apa sahaja surah hafalan yang mudah bagi kita sama ada yang pendek mahupun panjang.

KETUJUH : Ketika selesai daripada mengerjakan 2 rakaat Solat Terawih yang pertama maka bolehlah berzikir seperti kebiasaan bagi mereka yang mampu ataupun bagi mereka yang tidak mampu dek kerana tidak menghafal atau tidak mengetahui bacaannya maka boleh sahaja berdoa atau berzikir dengan apa yang mereka tahu. Ini kerana bacaan-bacaan zikir itu bukan lah satu kewajiban yang harus dilakukan dan ianya tidak memberi sebarang kesan terhadap ibadah terawih yang kita lakukan.

KELAPAN : Selepas selesai mengerjakan Solat Sunah Terawih sama ada 8 rakaat atau 20 rakaat maka kita bolehlah pilih sama ada mahu terus melakukan Solat Sunat Witir atau dilakukan pada 2/3 malam nanti. Lafaz niat Solat Witir dihati ialah : Sahaja aku solat sunat witir satu rakaat imam/makmum kerana Allah.

Dengan penjelasan di atas seharusnya tidak ada lagi alasan yang boleh kita berikan untuk tidak mengerjakan Solat Sunat Terawih di rumah. Beruntunglah bagi mereka yang mencari redha Allah di mana pintu-pintu syurga dibuka seluas-luasnya dan ditutup serapat-rapatnya pintu neraka. Bulan Ramadhan merupakan bulan kita melipat gandakan amalan kebajikan kita serta melatih diri untuk sentiasa mentaati perintah Allah.

Jika diluar Ramadhan kita selalu menyalahkan syaitan dek kerana sentiasa menghasut manusia untuk melakukan kejahatan tetapi di Bulan Ramadhan ini Allah merantai syaitan-syaitan seperti mana sabda Rasulullah : Apabila datang Bulan Ramadhan maka akan dibuka pintu-pintu syurga, akan ditutup pintu-pintu neraka dan akan diikat syaitan-syaitan. [HR Muslim 1793]

Jadi jika di Bulan Ramadhan rutin maksiat kita masih berjalan seperti biasa dan masih lagi jauh dari Allah maka persoalan yang patut dikemuka dan difikirkan ialah : Siapa syaitan yang sebenarnya?.

Sumber: Nur Mohammad Hadi


“Dulu Supir Kapal Terbang, Kini Di Darat Pula.” Hilang Kerja Akibat Covid-19, Juruterbang Ini Jadi Rider “Food Delivery” Sara Keluarga!

Landskap dunia benar-benar berubah bila memasuki tahun 2020. Siapa sangka, penangan pandemik Covid-19 berpanjangan mtelah mengubah kehidupan seseorang itu dalam sekelip mata.

Apatah lagi, bila pihak kerajaan melaksanakan Perintah Kawalan Pergerakan (PKP) Bagi membendung wabak tersebut daripada terus menular.

Impaknya, ekonomi merudum dan banyak syarikat mengalami masalah kewangan. natijahnya ramai yang diberhentikan kerja dek kerana syarikat tidak mampu menanggung kos kerugian. Antara syarikat yang berisiko termasuklah syarikat penerbangan.

2020….tahun penuh Lelah..AWAS PANJANG!!!

Tiada siapa menduga krisis convid 19 tahun ini benar benar memberikan impak maksimum.Semenjak bertukar kerjaya dari sektor kerajaan ke dunia penerbangan aku fikir inilah kerjaya yang akan memberi kebahagian kepada keluarga kecilku ; anaku Sofea berusia 8 tahun dan isteri yang setia disisi sepanjang 10 tahun yang lalu.

Namun takdir Allah penuh misteri,setelah 10 tahun di dalam bidang penerbangan yang orang fikir penuh glamour..em..orang fikir..sedangkan bukan begitu akhirnya aku kehilangan pendapatan semenjak bulan 4 akibat syarikatku bekerja kehilangan pendapatan akibat pandemik.

Setelah keadaan reda aku memikirkan untuk mencari pekerjaan yang sesuai untuk menjana pendapatan.Namun bukan senang nak dapat kerja…bukan aku sorang kene takde pendapatan,ramai yang lain.Puas aku menghantar resume ke sana sini bak kata PM namun hampa …takde sapa nak amik.

Kecewa ,sungguh kecewa.Aku mana ade skill dalam bidang lain selain supir kapal terbang.Ramai member lain menjana pendapatan dari saham dan forex tapi aku mampu tengok ajala.Duit yang ade pun hanya untuk membayar hutang selepas morotorium kelak.Nak belajar tentu learning curve sangat lama since bidang itu risiko tinggi.

Pilih kerjaya jana pendapatan

So apa cara nak dapat duit pantas?Puas fikir dan belek apa ada di tangan akhirye aku decide jadi supir di darat pula.Oh ye pandu apa?Setelah survey pilihan yang ade aku fikir kerjaya ini maybe boleh menghasilkan pendapatan yang ok buat sementara.Kerja apa tuan tuan?Ehailing rider.

Dalam aviation kelayakan untuk fly setiap pesawat di namakan type rating.Civil Aviation Authority Malaysia(CAAM) dah endorsed dalam lesen aku kapal boleh aku fly ade dua ATR72-600 dan B738NG.Bukan macam di darat ye sahabat semua.Kita nak pandu BWM,Merc or Proton belasah jek.Takde undang-undang nak larang.Asal boleh memandu kira boleh dah tu.Eh apa kene type rating dengan Rider Ehailing.Sabar aku nak cite la ni.

So aku pun apply la nak jadi rider ehailing.Rupanya banyak sungguh company ehailing dekat Malaysia.Apply punya apply(bukan free tau…kene bayar nak jadi pekerja ehailing ni) sedar tak sedar aku dah ade 4 type rating.Perh banyak siot.Apa beza setiap company ni?
Meh aku cite kat bawah.

1.LalaMove-Register free but beg kene beli harga RM120.As rider tugas seharian adalah rebut job dalam apps disediakan.Susah gila nak dapat job.Baru dengar jek notification job dah hilang kene rembat.Apa maksudnya.Mean ramai gila rider.Semua ni maybe macam aku pilot yang kehilangan kerjaya or bidang lain yang kene buang.Oh ye tugas penghantaran dibayar ikut distance ‘goods’ yang dihantar.

Range dari semurah RM4 hingga semahal RM40.Ikut la distance berapa jauh kita hantar.Secara purata 1km dapat la RM0.80 sen.Korang rase berapa lama aku bertahan job ni?Dahla dekat Putrajaya(rumah aku) job takde…kene pergi ke USJ untuk dapat job.Dengan moto besar yang main clutch dan full riding gear memang cari nahas buat keje ehailing ni.3 jam jek main dalam bandar aku dah give up.Letih wei main clutch plus moto punya berat.

2.DahMakan-Instead aku kene rebut job,job datang ke aku.Senang skit kan.Itu teori la.Rupanya aku kene pergi ke hub catering dia.Jauh la pulak.Ade di PJ n USJ.Coverage penghantaran makanan dari PJ anta ke Putrajaya.Sesuai for big bike cam aku pakai but upah sangat la ciput.Sudahnya upah dapat cukup bayar minyak moto jek..Cancel ..takleh g la benda ni.

Roster In sebiji airlines

3.FoodPanda-Wah ini sebiji cam airlines.Hahah…y?Sebab dalam airlines ade 3 eleman ni
a)OTP(On Time Performance)-Masa fly seboleh elakan delay.Tapi delay bukan sebab aku as Captain suka suka nak delay weh.Biasa disebabkan oleh cuaca or teknikal.Untuk foodpanda aku kene follow time app kasi masa anta makanan.So rahsia nak OTP yang cun?Sudah semesti main moto kecik.Jangan pakai moto besar wei.Moto kecik takyah pakai clutch,minyak jimat and nak menyelit senang.Mana plak aku nak cri moto kecik..aduh…

b)CheckIn-SOP for fly is..seblm masuk dalm kokpit kene cx in kat komputer di ofis.FoodPanda plak aku kene cx in di Kawasan ditetapkan.Aku main Putrajaya aja sebab nak cx in 10 minit dari rumah aja.But it quite amaze for me.App dan SOP yang disediakan oleh FoodPanda agak sistematik.Dah cx in just tunggu kene assign job by system.Biasa dalam Putrajaya tugas aku anta Fast Food(Mcd,Kepci,Beger King) ke serata client di sini.Sebut client paham paham la kan perangai.Ade yang baik dan ade tak (dipandang jek aku ni cam kuli)..eh memang kuli pun wei.Aku bukan Capt dalm pesawat dah.Tak sedar diri aku ni.Haahhahha.

c)Roster-Ini paling mengujakan aku.Sebiji airlines weh.Kami di airlines akan ade roster or jadual fly yang disediakan sebulan awal.Dalam roster ni kami akan tahu besok nak fly mana,berapa sector dan siapa FO( First Officer) dan pramugari yang bertugas.In case demam ade dua option ,satu MC satu lagi swap with other for off days.For FoodPanda sama weh.Beza aku sorang jela rider.Mana ade First Officer dan pramugari ikut aku dah.Jika aku tak dapat bertugas aku kene offer swap to others riders.Mantap memang mantap system ni.Tak terfikir plak ehailing ni sama cam airlines.

Ejen jual Kambing Perap

So ini lah tugas aku ketika ini.GIG or hustle job orang kata.But..ade tapi.Dulu sejam aku fly leh dapat minima RM6xx sehari,but now dah terbalik sehari max keje bagai nak rak (dengan panas lengit,hujan,kene marah customer,hitam terbakar muka n tangan) boleh dapat RM50 to RM70 aja.Cukup ke nak bayar expenses aku?Memang tak cukup …but inilah rezeki Allah kasi for family aku buat masa sekarang.Kesian sangat kat anak aku umur 8 tahun ni.So small tapi dah terpaksa lalui kesusahan ni.Maafkan papa ye nak.I try to max to find suitable job for our family to be like before.

Disebabkan itu maka aku n wife decide untuk jadi ejen jual Kambing Perap dan juga steak yang dibawah masuk dari New Zealand.Raya Haji tak lama dah sahabat semua.Apa lagi boleh la order dua jenis daging ni kat aku.Support dari korang maybe akan ubah nasib aku kelak dalm biz ni.Mana tahu kan ..rezeki semua dari Allah.Sekarang ade promo for kambing perap tau..cepat cepat order.Steak plak…pew….kalau sapa pernah makan kat kedai steak mesti tau harga yahudi kan.Ni aku offer harga melayu…hahah

Oklah panjang gila coretan aku..ade ke orang baca…kalau ade tu aku ucap thanks..ni FBlog aku nampakya.Aku start menulis supaya ini akan jadi rekod digital apa aku lalui 2020 ni.

Ok gaiss…sapa nak order Kambing Perap or Steak bleh tgk komen n juga gamba aku upload …till then safe ride..ahah..dulu safe flight..adios

kept K


“Letak Nufail Sebelah, Kakak Menangis” Setahun Berlalu, Jahidah Masih Terlantar Koma

Sekarang ini tular isu keganasan rumah tangga penyanyi dari Indonesia, Lesti dan Billar. Masih tidak dapat dilupakan sehingga kini, kejadian keganasan rumah tangga yang berlaku di negara kita iaitu kisah seorang ibu dan juga seorang penjawat awam, Jahidah Nordin, terlantar kaku dalam keadaan koma sejak lebih setahun lalu.

Adiknya, Fauziah Nordin, 40, memuat naik gambar imbas kembali ketika majlis perkahwinan kakaknya itu menerusi media sosial dua hari lalu dan rata-rata netizen memuji Jahidah sebagai seorang wanita cantik.

Fauziah berkata, kakaknya itu kini di bawah jagaannya di Sendayan dekat sini, selain turut bertanggungjawab membesarkan Ehsan Nufail, anak lelaki kepada Jahidah.

“Memang keadaan fizikal sudah banyak berubah tidak seperti dulu. Kecederaan yang dialaminya akibat dipukul menyebabkan muka jadi seperti sekarang.

“Rahangnya patah, tempurung kepala juga terpaksa dibuang. Kejadian ini bukan sahaja menarik keceriaan kakak, malah kami sekeluarga, namun kami redha dengan ujian tuhan,” katanya.

Fauziah berkata, tiada banyak perubahan yang berlaku kepada kakaknya dan kini masih lagi terlantar di katil dan tidak mampu memberikan respons.

“Dari segi kesihatan kak Jahidah sekarang semakin baik, namun tiada banyak perubahan. Dia tidak boleh lagi bagi tindak balas apa yang kami cakap, bagaimanapun sebelum ini dengar dia menangis sebelum ini.

“Disebabkan sudah lama terlantar, badan dan pergerakannya macam kaku. Bulan November nanti kakak akan dimasukkan ke wad rehabilitasi sebab doktor mahu pantau keadannya,” katanya.

Ditanya mengenai keadaan Ehsan Nufail yang kini sudah berusia 10 bulan, Fauziah berkata, bayi berkenaan masih tidak boleh duduk kerana tulangnya masih lembut dan perlu mendapatkan fisioterapi bermula pertengahan bulan ini.

“Saya selalu letakkan Nufail di sebelah kakak, ada kalanya kakak mengeluarkan air mata. Mungkin dia sedih, namun tidak dapat meluahkannya,” katanya.

Video yang dimuatnaik menerusi laman Tiktok itu menarik lebih sejuta tontonan dan lebih 2,000 komen yang kebanyakan mendoakannya kesihatan Jahidah, selain melahirkan rasa simpati.

Media pada Mei tahun lalu melaporkan penjawat awam berusia 43 tahun itu dikejarkan ke hospital di Johor Bharu selepas dipercayai dicederakan suaminya pada 4 Mei 2021.

Ketika kejadian, umat Islam sedang menjalani ibadah puasa di bulan Ramadan tahun lalu dan mereka sekeluarga tidak dapat menikmati Aidilfitri seperti orang lain kerana keadaan Jahidah yang kritikal ketika itu.


“Tak Sabar Nak Ada Kawan Bermain!.” Hadiah Istimewa Hari Lahir, Awal Kongsi Berita Kehamilan Scha Alyahya!

Setelah lama menanti, akhirnya doa dan penantian pasangan ini untuk menambah ahli baru dalam keluarga dimakbulkan.

Dalam satu perkongsian, Lara Alana berkongsi berita kehamilan ibunya menerusi laman instagramnya. Sambil memegang alat pengesan kehamilan, Lara memberitahu dia bakal menjadi kakak tidak lama lagi.
Alhamdulillah, atas doa semua, Lara akan jadi kakak tak lama lagi!

Terima Kasih atas doa Uncles and Aunties semua yang tak putus putus untuk Mommy and Daddy kasi adik kat Lara.

Adik lelaki atau Adik perempuan, Lara okay je.. sebab Lara tak sabar nak ada kawan untuk bermain!

Doakan kesihatan Mommy dan Adik Lara dalam perut tu ok?

Dalam pada itu, Awal Ashaari turut memuat naik berita gembira kehamilan isterinya menerusi laman instagramnya.

Assalamualaikum wbt.

Dengan nama Allah yang maha pemurah lagi maha mengasihani.

Tidak ada hadiah yang lebih bermakna dihari lahir saya selain daripada berkongsi kegembiraan ini dengan semua.

We are expecting our second baby, and Inshallah going to our forth month now.
Doakan Mommy dan baby sihat dalam kandungan dan dapat menjalani proses kehamilan dengan sempurna.

Syukur ya Allah diatas rezeki ini dan Doakan Yang terbaik buat kami sekeluarga.

P/s: Scha mintak maaf sebab dia dalam fasa benci handphone sekarang ni. Saya pun kengkadang pun dia benci jugak hahahaha

SchAwaLara


TV Pendidikan Bermula Hari Ini. Boleh Follow Jadual Pembelajaran Ni.

Siaran TV Pendidikan akan kembali menerusi TV Okey RTM mulai hari ni selama dua jam sepanjang Perintah Kawalan Pergerakan.

Kementerian Pendidikan Malaysia (KPM) mengambil inisiatif ini dengan mengadakan sesi pembelajaran melalui TV Pendidikan. Kementerian Pendidikan menerusi Facebook memaklumkan siaran itu boleh ditonton menerusi Saluran 110 myFreeview, 146 Astro dan Astro NJOI.

Ia disiarkan selama dua jam mulai 9 pagi hingga 10 pagi dan 1 tengah hari hingga 2 petang.

Semoga bermanfaat untuk anak-anak.

Kredit: Kementerian Pendidikan Malaysia


Nurse Ni Kongsi Penerangan Doktor Tentang Jenis  & Kegunaan Ubat. Jadikan Simpanan Dirumah!

Melalui posting daripada seorang nurse bernama Syaima Shah ni telah berkongsi info daripada Dr. Asmi Syabil.

Menurutnya, dia sangat berharap selepas share info ni,  pesakit di departmentnya akan berkurangan. Amin.

Ubat-ubatan yang wajib anda simpan dirumah,asrama atau di atas kereta.

Antara perkara yang boleh menyakitkan hati adalah “menunggu”.

Tak kisah lah tengah tunggu kawan yang asyik “on da way”,atau tunggu saudara mara bersiap nak ke kenduri,menunggu duit gaji masuk,ianya bisa menyakitkan hati terutama bagi yang kurang sabar apabila perlu menunggu dengan jangkawaktu yang lama.

Bak lirik lagu “penantian itu satu penyiksaan”.

Dan ramai sedia maklum di antara tempat yang memerlukan kesabaran yang tinggi disebabkan waktu menunggu yang lama adalah JABATAN KECEMASAN hospital-hospital kerajaan.(Tapi sentiasa tidak pernah surut)

Antara punca utama yang menyebabkan kesesakan di Jabatan Kecemasan adalah apabila pesakit datang untuk mendapatkan rawatan bagi perkara-perkara yang bukan kecemasan,yang mana rawatan boleh didapati di klinik-klinik kesihatan atau jabatan pesakit luar.

Antaranya seperti:

-demam
-batuk
-selesema
-cirit-birit
-gatal-gatal badan
-muntah
-sakit perut
-pening
-sakit kepala
-dan pelbagai lagi.

Jadi,kali ini jom kita bicara serba sedikit berkenaan ubat-ubatan yang boleh disimpan dirumah sebagai ‘First aid kit’ ataupun boleh dibawa ketika ingin bermusafir agar kita tidak memenuhi jabatan kecemasan dengan kes-kes yang tidak sepatutnya.

Berilah peluang kepada mereka yang betul-betul memerlukan rawatan kecemasan terutamanya mereka yang bertarung diantara hidup dan mati untuk mendapatkan tumpuan petugas kesihatan.

Ini antara ubat-ubatan yang boleh didapati di farmasi berdekatan dan sering diberikan oleh para doktor untuk gejala-gejala seperti yang disebutkan.

Paracetamol 500mg (Panadol)

Yang ini rasanya semua kenal.Boleh diambil jika anda mengalami demam ataupun sebagai ubat tahan sakit yang ringan seperti sakit kepala dan sebagainya.

Dos disyorkan : 2 biji(sekali makan) tiga kali sehari. Jangan melebihi 8 biji sehari.

Loratadine 10mg

Ubat dalam kategori antihistamin.

Dos disyorkan : 1 biji sekali sehari

Sering digunakan untuk mengurangkan gejala alahan,gatal-gatal,mata berair atau bahasa mudah orang selalu cakap “resdung”.

Chlorpeniramine 4mg (Piriton)

Bagi yang kerap berjumpa doktor untuk gejala seperti selesema dan alahan mesti dah kenal dengan ubat ini.

Ubat ini juga seperti Loratadine dalam kumpulan antihistamin dan digunakan untuk mengurangkan gejala yang sama.

Diclofenac sodium 50 mg (Voltaren)

Ubat tahan sakit atau radang.Ubat ini tergolong dalam kategori NSAIDs.

Dos disyorkan : 1 biji 3 kali sehari (bagi kesakitan berterusan) atau sebiji sekali apabila perlu.

Sering digunakan untuk mengurangkan keradangan atau kesakitan yang tidak surut dengan menggunakan paracetamol.

Untuk yang ada gout mesti dah kenal sebab antara ubat yang wajib makan apabila kena serangan gout.

Elakkan pengambilan ubat ini ketika perut kosong atau bagi mereka yang ada gastritis.

Metoclopramide HCl 10 mg (Maxolon)

Ubat untuk gejala seperti loya dan muntah,juga digunakan untuk migraine.

Untuk ibu-ibu mengandung yang mengalami gejala loya dan muntah di awal kehamilan juga selalu diberikan sebagai rawatan.

Muntah disebabkan keracunan makanan juga boleh dikurangkan.

Dos disyorkan : 1 biji 3 kali sehari atau sebiji sekali apabila perlu.

Buscopan 10mg

Ubat untuk mengurangkan sakit perut terutama yang memulas-mulas atau kekejangan perut dan juga sakit batu karang.

Ranitidine 150mg (Zantac)

Dos disyorkan : 1 biji 2 kali sehari.

Selalu digunakan untuk mengurangkan rasa sakit perut terutamanya bagi mereka yang mempunyai masalah ulser perut,gastritis dan juga GERD.

Semoga bermanfaat untuk semua dan silakan berkongsi untuk kegunaan bersama.


Nak Suami Makin Sayang Isteri Kena Jaga Penampilan. Jangan Badan Tu Bau Bawang!

Bahagia itu adalah idaman semua pasangan agar perkahwinan itu kekal dan penuh kemesraan.

Namun, jika pasangan tidak pandai menjaga penampilan diri. Sudah pasti akan menjejaskan hubungan. Sikap romantik cukup dan cantik tak cukup jika pasangan tak pandai nak jaga kebersihan diri. Jangan asyik bau bawang je bila suami peluk!

Antara punca utama suami kurang berminat untuk peluk, dakap dan cium isteri ialah kerana mulut isteri yang busuk, badan berbau dan tidak menarik.

Terkejut? Jangan. Ini adalah perkara yang benar dan ini adalah realiti. Sebelum anda salahkan suami kerana tidak membeli itu dan ini untuk isteri jaga penampilan diri, perlu saya nyatakan di sini yang saya maksudkan penampilan diri yang asas. Yang seorang manusia perlu jaga supaya dirinya nampak menarik, segar dan sihat.

Fokus penulisan ini adalah untuk para isteri. Diharap anda tidak membandingkan keadaan suami di rumah pula. Itu akan dibincangkan di penulisan yang lain.

Kita mulakan dengan kenapa isteri perlu jaga penampilan di rumah? Kerana insan yang paling utama isteri kena tunjukkan kecantikannya ialah pada suami. Bukan rakan sekerja, bukan kawan-kawan dan bukan orang yang tidak dikenali.

Mana boleh asyik nak cantik je kat rumah? Nak masak, nak jaga anak, nak kemas rumah semua. Saya sedia maklum apa yang isteri perlu buat di rumah. Tetapi itu bukan alasan untuk tidak menjaga penampilan diri. Selepas buat semua kerja tu, boleh sahaja amalkan mandi dan segarkan diri. Ini boleh mengelakkan dari badan menjadi berbau disebabkan peluh dan kotoran lain.

Antara perkara yang paling penting isteri perlu jaga ialah bau mulut. Jangan gelak atau nafikan. Bau mulut ini amatlah penting. Perlu amalkan selalu gosok gigi dan berkumur. Bau mulut yang tidak enak boleh membuatkan mood suami jatuh menjunam apabila mahu bermanja dengan isteri. Ciuman adalah satu aktiviti yang baik untuk suami isteri. Tetapi percayalah yang bau mulut yang busuk akan membuatkan suami mengelak-elak untuk mencium isterinya.

Selain mandi, pakaian di rumah juga perlu diberi perhatian. Pakaian seperti kain batik, baju t shirt, baju kelawar atau baju tidur yang jarang ditukar pasti menghasilkan bau yang tidak menyenangkan. Sama seperti kesan bau mulut tadi, bau baju yang busuk juga boleh membuatkan suami kurang berminat untuk bermanja-manja.

Apakah tanda-tanda yang suami tidak selesa dan tidak berminat dengan penampilan isteri?

1. Mengelak apabila isteri mahu cium. Kebarangkalian besar adalah kerana nafas dan mulut berbau.

2. Pelukan yang tidak lama. Ini adalah kerana badan serta baju ada bau yang tidak menyenangkan.

3. Tidak menunjukkan minat untuk bermanja atau bersama dengan isteri. Ini kerana penampilan luaran di rumah itu tidak menarik.

Jagalah penampilan diri. Tidak susah sebenarnya. Cuba langkah-langkah berikut :

1. Amalkan gosok gigi paling kurang 2 kali sehari. Pastikan mulut tidak berbau sebelum suami pulang ke rumah.

2. Ambil peduli tentang cara mandi yang sempurna dan bahagian-bahagian yang perlu dibersihkan dengan sempurna. Jika mahu suami cium anda satu badan, perlu bagi bersih dan wangi satu badan. Sentiasa gunakan sabun dan jangan lupa bersyampu. Rambut yang wangi bakal mendatangkan minat yang kuat dari suami.

3. Pilih pakaian yang tidak buruk dan bersih. Walaupun hanya dengan T Shirt dan kain batik, jika ianya elok dan bersih, pasti boleh mendatangkan minat suami. Cuba biasakan diri tukar jenis pakaian di rumah. Ini bakal mendatangkan kepelbagaian diri dan seterusnya menjadikan diri lebih menarik.

4. Rambut juga memainkan peranan. Amalkan sentiasa sikat rambut supaya ia tidak seperti nenek kebayan apabila menyambut suami pulang dari kerja.

5. Tidak menjadi kesalahan jika mahu pakai minyak wangi sedikit di rumah. Bau yang wangi boleh mendatangkan keghairahan si suami. Tak percaya? Cubalah dulu.

6. Tak salah jika sekali-sekala berpakaian seksi untuk menjamu mata suami. Cuma perlu pastikan ianya tidak dilakukan di depan anak-anak.

7. Pastikan diri bersih dan wangi sebelum tidur. Ia bakal mendatangkan perasaan tenang dan selesa buat suami. Barulah sedap dipeluk-peluk.

Semoga dengan pencerahan ini dapat membuka mata para isteri yang telah mengabaikan penampilan mereka di rumah. Ingatlah, jika mahu suami dekat dengan anda, jadikan diri anda menarik. Apabila isteri itu bersih dan menarik serta berbau harum, pasti si suami akan selesa untuk bermanja, peluk, dakap dan cium isterinya. Bukankah itu yang isteri mahukan?

Lakukan bahagian anda dengan sempurna dahulu. Jangan salahkan orang lain. Anda hanya mampu mengubah apa yang di dalam kawalan sahaja. Jadi, ubahlah diri kita dahulu. Jangan kusutkan diri dengan benda di luar kawalan.

Kongsikan penulisan ini supaya lebih ramai para isteri mempunyai penampilan yang terbaik buat suami di rumah.

Jemput follow saya 👉 Akhtar Syamir. Saya selalu menulis mengenai hubungan suami isteri, kekeluargaan dan isu semasa.

BroOhsem


“Dalam Pantang Pun Cantik, Kemas & Terurus.” Baru Seminggu Bersalin Dah Pakai Jeans, Scha Dipuji Kembali Slim. Patut Jadi Idola!

Baru melahirkan bayi keduanya pada 12 Februari yang lalu, kemunculan Scha Alyahya dalam instagramnya mendapat respond ramai.

Di dalam gambar berkenaan, Scha dilihat memakai seluar jeans  menimbulkan pertanyaan ramai mengenai tahap kesihatannya.

First time out of the house for Little L
( and Mommy ….. 😜)

Demikian kapsyen yang dimuat naik isteri kesayangan, Awal Ashaari ini.

Tampil bersahaja dengan jeans dan kemeja di samping rambut lepas bebas membuatkan ramai yang memberi komen seolah-olah Scha bukan di dalam pantang.


Tukar Isi Dalam Peti Ais Je, Dah Boleh Buat Keluarga Makin Sihat. Dr. Ni Kongsikan Tipnya!

Sering demam, selesema, batuk dan sebagainya jika ini yang terjadi pastinya kita sebagai ibu akan berasa bimbang dengan tahap kesihatan anak-anak. Apatah lagi jika mengganggu waktu pembelajaran di sekolah, sedangkan tidak lama lagi  tarikh peperiksaan besar untuk mereka duduki kian hampir.

Jadi apa ibu-ibu perlu buat dan bagaimana caranya?

Mencari solusi persoalan ini elok kiranya kita fahami melalui perkongsian daripada seorang ayah dan juga seorang doktor yang cukup popular di media sosial iaitu Dr. Taufik Razif.

Dulu anak saya selalu juga sakit-sakit. Selsema la batuk la. Memang sangat kerap.

Bagi antibiotik sebenarnya bukan penyelesaian masalah malah boleh tambah masalah lagi kalau sakit anak saya tu bukan disebabkan oleh bakteria. Silap haribulan boleh jadi antibiotic resistance!

Selsema dan demam ni kebanyakannya disebabkan oleh virus je.Kalau disebabkan oleh virus memang tak perlu antibiotik pun. Kalau guna antibiotik pun takde efek juga dan biasanya demam yang disebabkan oleh virus dia self-limiting, maksudnya demam tu akan sembuh sendiri.

Fikir punya fikir camne la nak bagi sistem imun anak saya ni kuat sikit. Mula-mula saya pun tak tahu jugak camne kan. Lepas isteri saya buat satu benda ni baru saya perasan anak anak saya dah jarang sakit sikit.

Nak tahu apa isteri saya buat?

Dia TUKAR BENDA YANG KAT DALAM PETI AIS je!

Senyap-senyap je peti ais saya ni makin banyak buah. Dia kurangkan makanan sejuk beku yang entah apa-apa tu dan ganti dengan buah yang tinggi kandungan Vitamin C macam buah oren, epal dan anggur.

Saya ni memang tak makan buah sangat sebenarnya jadi saya tak hiraukan sangat la kan tapi ada benda yang buat saya akhirnya jadi peminat buah buahan yang tegar! Saya perasan yang anak saya dah kurang demam, selsema dan sakit-sakit!

Alhamdulillah. Terima kasih Ya Allah.

Bila saya kaji rupanya Vitamin C dalam buah-buahan tu memang terbukti membantu sistem imun dan pertahanan tubuh untuk lawan kuman-kuman jahat dan bertindak sebagai antioxidant yang menurunkan risiko kanser pada anak kita.

Tolong ajar keluarga kita juga ye untuk penuhkan peti masing-masing dengan buah buahan ni semua. Jangan-jangan sumber anak kita sakit selama ni datang daripada peti ais kita sendiri.


Petua Tradisional Pulihkan Sakit Tumit, Boleh Sarankan Cara Ini Pada Ibu Mentua

Sakit tumit mungkin bukan masalah bagi wanita muda tetapi bagi yang sedikit berusia, sakit tumit adalah penyakit utama yang buat kita tidak rasa selesa.

Tak terlepas juga mereka yang mempunyai masalah berat badan. Memang terasa sakit bila hendak berjalan, lebih-lebih lagi ketika baru bangun tidur.

Menurut pengamal perbidanan, salah satu penyebab sakit tumit adalah disebabkan masalah angin dalam badan.

Nak pulihkannya senang sahaja, cuba amalkan cara ini setiap hari. Guna tungku atau batu sahaja. Insyaallah sakit makin reda.

Caranya:

1. Panaskan tungku di atas api selama 15 hingga 20 minit.

2. Letakkan atas kain alas.

3. Balut kemas tungku panas tadi.

4. Panaskan kaki atau lebih senang letak sahaja kaki di atas tungku.

5. Buat hingga tungku sejuk.

Buat setiap hari hingga sakit makin reda. Selamat mencuba!


“Jangan Kutip Duit Syiling Kalau Jumpa.” Patutlah Jika Jumpa Tak Boleh Sentuh. Baca Peringatan Ini Dulu.

Hati-hati apabila jumpa duit syiling persekitaran halaman rumah. Bimbang ia ada kaitan dengan khianat yang menggunakan ilmu sihir.

Siapa yang tidak bimbang jika nampak situasi pelik ini di rumah. Demi memastikan keselamatan keluarga, pastikan berhati-hati jika melalui keadaan itu.

Nak tahu sebabnya, ikuti lanjut perkongsian ini. Moga lebih berhati-hati.

Bismillah,
Aku pon tak paham apa orang nak buat khianat kat aku/family , yang aku tau kalau kumpul duit keliling rumah aku ni memang banyak , tiap kali buang mesti ada balik , yang mana cuba nak buat khianat tu insafla nak , aku ni bukanya meniaga juta2 , orang senang nak buat mcm mcm ,

Gambar 1 : dekat compressor aircond luar rumah

Gambar 2 : depan rumah dekat tempat ikan

Gambar 3 : dalam peti surat

Ini sebab jangan ambil

Amaran. Jangan sesekali kutip duit syiling yang anda jumpa..

Syiling dihalaman rumah
Syiling didepan pintu rumah
Syiling disebelah kereta anda
Syiling yang tak tahu asal usulnya

Sbg contoh anda nk masuk kereta tiba² ada syiling diatas lantai sebelah kereta anda. Sedangkan semasa anda turun kerata syiling berkenaan tiada disitu.

Contoh yg kedua… Anda nak keluar rumah tiba² ternampak syiling dihadapan rumah… Jgn terus ambil ya.. Zaman skrg jika org nk sihir, berbagai² cara..

Akibat kianat dari pada sihir syiling yg di saluti tanah kubur…merana 1badan,bila.malam bedenyut2 bisa2 smpai menangis mnahan ksakitan…..berhati2lah bila anda tejumpa sihir speti ini..

Kena buat ini pendinding diri.

Jangan sesekali cuba sentuh. Sekiranya tiada keyakinan diri dan doa2.pdinding diri,sebaliknya sapulah dn teus buang….ambil 1jug air dan 3bji limau nipis,perahkan kdalam jug air,ambl segenggam garam ksar, larutkan bsma air dn perahan limau tadi,
kemudian.

Bacakan doa ini:
Pembatal sihir
Fa-lammâ ‘Alqaw Qâla Muusâ Mâ Ji’tum Bihis-Siḥr; ‘Inna-LLâha Sa-Yubţiluh; ‘In-Na-LLâha Lâ Yuṣ-Liḥu ‘Amalal-Mufsidiin ۝ Wayu-Ḥiqqu-LLâhul-Ḥaqqa Bi-Kalimâ-Tihii Wa Law Karihal-Mujri-Muun ۝ (Ayat 81 – 82) surah yunus

Kemudian siramkan di tempat tapak@kwasan yg trletaknya syiling yg di jumpai….insyAllah dgn izin Allah sihir trbatal….

Sumber: Are Fiq


Lee Chong Wei Kongsi Kisah Masyarakat Bila Berlaku  ‘Panic Buying’.  Deep!

Setelah kerajaan Malaysia mengumumkan perlaksanaan Perintah Kawalan Pergerakaan melaksanakan semalam sehingga 31 Mac 2020 ekoran membendung penularan wabak COVID-19, segelintir rakyat Malaysia, mula  memenuhi pasar raya untuk membeli barangan keperluan mereka.

Moga perkongsian beliau mengenai sikap segelintir rakyat Malaysia menjadi iktibar buat kita semua.

Dua hari lepas, ada khabar angin restriction order berkenaan coronavirus ni. So Mew Choo pon suruh pergi beli ape yg patut untuk 2 minggu ni. Wife add maths lagi terrer, so ikot shopping list wife. Family 4 orang, ayam 5 ekor, beras 1 bag, sayur 2 minggu, Maggie 2 pack, telor 2 dozen, buah, toilet paper 1 bag.

Tapi time I sampai supermarket, aduhai! Ramainyer auntie2 makcik2, macam lumba marathon trolly! Kalah Khalid Jantan! Nasib baik sempat lagi kumpul shopping list wife. Tapi toilet paper I terlambat. Ternganga I tengok mamat depan I tapao 10 bag tisu jamban! Banyaknyer jubur dekat rumah.

Datang suatu suara menyeru dari belakang, ”Lee, nah amik bag ni. I terambik 2. Tadi tgk sumer rebut tapao wa pon terikot amik extra, ntah kenape, bukan I pakai untuk basuh pon!“ Dia Nazir, sahabat yang tinggal berhampiran. Kita tergelak and catch up sket. Selepas tu, makin ramai gangster trolly serbu, I pon terus cabut, sebab I tau virus ni merebak mudah.

Stay home jangan cemas

Kawan sekalian, saya berharap agar jangan cemas menghadapi krisis ini. Simpanlah makanan tapi berpatutanlah bilangannya. Dan I minta tolong semua duduk di rumah jgn keluar sementara ni. Jangan balik kampong macam cuti raya. Ko mungkin ok, tapi yg mati nnt orang tersayang.

TARIK PERHATIAN NETIZEN

‘Ayat paling win’


Suami Kena Tahu Cara Bahagiakan Isteri. Sungguh Praktikal Cara Ni!

Dalam melayari  sebuah bahtera perkahwinan, persiapan dari aspek mental dan fizikal perlu dititikberatkan. Panduan di bawah mungkin boleh dipraktikkan bagi mewujudkan sebuah persekitaran yang bahagia dan menyenangkan dalam sesebuah institusi kekeluargaan.

Berbual boleh hilangkan tekanan

Sekali sekala ambil hati isteri dengan meluangkan masa untuk bercerita atau bergurau-senda. Setiap gurauan mampu mengubat lelah di hatinya sekaligus mengeratkan kembali ikatan perkahwinan anda. Isteri yang bergelar suri rumah tangga tentulah penat menyiapkan tugas harian dirumah dan sama juga dengan isteri yang bekerja. Dia bekerja untuk meringankan beban suami, jadi hargailah pengorbanan si dia.

Manfaatkan masa dalam kenderaan

Ketika anda berduaan dalam kereta, perbualan berbentuk jenaka boleh dicetuskan bagi membangkitkan bahagia. Kebanyakkan suami gagal memanfaatkan masa tersebut malah selesa mendiamkan diri sepanjang perjalanan. Tidakkan ia merugikan?

Belajar untuk jadi lebih prihatin

Sentiasa prihatin kepada kemahuan dan keperluan isteri serta anak-anak. Dalam masa yang sama, latihlah diri untuk menjadi seorang suami dan bapa yang peka dengan emosi dan situasi mereka.

Boleh cemburu tapi berpada

Jangan tak percaya bahawa kebanyakkan isteri senang apabila suaminya bersikap cemburu. Secara tak langsung mereka rasa diri cukup dihargai. Tetapi usah keterlaluan kerana mungkin dari cemburu yang memupuk kasih sayang boleh mencetuskan masalah dikemudian hari.

Selesaikan masalah secara berhemah

Marah adalah mainan syaitan, jadi ada yang kurang berfikiran waras semasa tengah marah. Tips berguna yang boleh anda cuba, jangan hamburkan kata-kata kesat semasa tengah marah dan cuba kawal emosi. Masa yang paling baik untuk bersemuka dan menyelesaikan masalah adalah sekurang-kurangkan 24 jam selepas rasa marah itu membuak-buak. Masa itu anda boleh berfikiran waras dan bertindak rasional.

Jadilah suami yang pemaaf

Antara cara yang paling mudah untuk mengikat kebahagiaan rumah tangga adalah setiap malam sebelum tidur, maafkanlah kesalahan yang dilakukan isteri. Tak guna berdendam atau makan hati kerana ia boleh merosakkan diri serta hubungan suami isteri.

Berubah ke arah yang lebih positif

Manusia berubah setiap masa. Jadi bukanlah alasan sekiranya anda mengatakan sangat susah untuk berubah. Sekiranya anda berubaha terlebih dahulu, nescaya isteri akan terdorong untuk melakukan perkara yang lebih positif makan tidak mustahil anak-anak juga akan mengikut jejak langkah kedua ibu bapa mereka.

Sumber: www.wanista.com


“Too Sweet Anak Ku. Thank You.” Aksi Comel Jemaima Buat Surprise Bagi Kek Sempena Hari Lahir Buat Fasha Terharu!

Baru-baru ini, isteri kesayangan Aidil Aziz ini baru menyambut hari lahir yang ke 37 tahun. Apa yang membuatkan pelakon ini terharu apabila menerima ‘surprise’ berupa kek oleh anak perempuannya, Jemaima.

Di dalam beberapa keping gambar tersebut, kelihatan Jemaima dan Fasha saling tersenyum antara satu sama lain.

Comel je dua beranak ini. Memang Jemaima banyak mewarisi kecantikan dari ibunya. Wajah pun saling tak tumpah.

Too sweet anakku. Thank you ….. ❤

Demikian kapsyen yang dimuat naik oleh Fasha selepas menerima kejutan tersebut.

Sebelum itu, suaminya, Aidil turut membuat kejutan dengan menghantar jambangan bunga ke rumah. Walaupun sibuk dengan penggambaran di luar, namun Aidil tetap tidak melupakan hari lahir isteri kesayangannya itu.

Dalam pada itu, ahli keluarga Fasha turut sama meraikan hari lahirnya.


Pernah Terima Rawatan Psikiatri, Ibu Ini Terus Berjuang, Amal Ini Untuk Tenang

Bergelar seorang isteri dan ibu kepada anak-anak yang masih kecil bukan suatu yang mudah. Lebih lagi menjadi suri rumah sepenuh masa. Tentu akan rasa cabarannya!

Kisah inspirasi ini menjadi iktibar buat kita semua untuk menjalani kehidupan dengan sempurna.

Sebab ada yang tanya, jadi saya kongsi di sini.
Ya. Hampir 10 tahun saya jadi surirumah. Saya tak ada maid. Saya tak pernah hantar anak ke rumah pengasuh.
Selebet. Ketiak masam. Tak bergaya. Bau muak anak. Itulah realiti saya yang orang tak nampak dulu.
Bila anak dah mula sekolah, itu kali pertama saya belajar ‘berjauhan’ dengan anak. Bila anak dah besar ni, baru merasa banyak senang. Baru sempat nak melawa.
Fasa paling jerih sekali, waktu anak-anak masih kecil. Dapat pula anak high needs. Nak memasak, menyapu, sidai kain, berwuduk dan solat pun, anak dikendong di lengan.
Yang saya cerita dalam WHI haritu memang realiti. Nak berak pun, terpaksa tunggu husband balik dari kerja.

Sebab apa?
Sebab kalau saya tinggalkan anak di luar bilik air, dia akan meraung. Bila mula meraung, susah nak tenangkan. Dah la jenis tidur sekejap-sekejap.
Tak tipu. Memang penat.
Tapi sayang dan rasa komited melebihi segalanya. Bila difikirkan balik, buat kerja rumah tu tak adalah penat sangat.
Yang penat adalah :
– Bila takde teman untuk diajak bersembang. Sebab saya ni asalnya manusia extrovert.
– Bila mengulang rutin yang sama setiap hari
– Bila duduk terperuk dalam rumah tak keluar-keluar
– Bila anak meragam dan kita tak tau macam mana nak tenteramkan anak.

Ya. Penat banyak kat emosi sebenarnya.
Bila penat emosi ni, kita ni banyak bersandar keperluan emosi kat orang tersayang. Terutamanya suami.
Dapat suami tu pandang mata kita, senyum, dengar kita meluah, peluk tak semena-mena, cium dan sikatkan rambut, dah cukup buat tangki emosi ni penuh balik.
Bila tangki penuh tu, naaahhh dia punya mood berbunga datang. Tetiba muncul rajin nak melawa. Nak melayan anak dan laki.

Mungkin ramai yang masih tak tau, saya sendiri sebenarnya menerima rawatan psikatri dan psikologi di hospital.

AMAL PERKARA INI UNTUK BERJUANG UNTUK TENANG

Saya nak kongsi satu pesanan dari psikologis saya kat kalian semua.
“Walau komited macam mana pun kita pikul tanggungjawab, cari masa untuk buat 3 benda ni
1) Seek pleasure : buat benda yang kita enjoy.
2) Challenge ourselves : buat sesuatu yang bagi peluang kita grow.
3) Having positive relationship : jumpa orang-orang yang kita selesa dan buat kita rasa diri bernilai.
Lepas tu jangan lupa untuk
SELF LOVE, SELF CARE dan SELF RESPECT.”

SELF LOVE :
Be nice to yourself.
Punyalah banyak pengorbanan kita dah buat untuk jaga makhluk lain. Tapi kita selalu lupa nak puji dan berterima kasih diri sendiri.
Cakap ‘tahniah kat diri bila berjaya kawal emosi’.
Cakap ‘terima kasih sebab banyak usahakan kehendak diri’.
Cakap ‘it’s ok harini tak berjaya, sebab esok kita cuba lagi.’
Bila saya belajar buat macam ni, alhamdulillah mudah sangat berdamai dengan diri dan anak-anak.
Have a moment to pat your shoulder and say ‘im so proud of you’.
.
 SELF CARE
Jadikan Allah tempat untuk kita mengadu segala. Kalau mengadu dengan manusia, ada masa, manusia pun penat nak dengar.
Tapi dengan Allah, makin kita mengadu, makin kita jumpa kekuatan.
Plus, jaga makan. Kontrol gula. Kontrol makanan terproses.
Banyakkan ambil sayur, buah dan minum air putih.
Ambil masa untuk bersenam.
Jaga kesihatan fizikal termasuk gigi, rambut, kulit dan keseluruhannya.
Jaga ruang privasi kita dengan kekalkan kekemasan dan kebersihan. Do spring cleaning kalau perlu. Buang mana barang yang dah setahun tak pakai. Dan takkan pakai lagi setahun akan datang.
Rehat kalau perlu. Jangan paksa diri.
Minta bantuan kalau tak larat. Sebab kita bukan robot. Kita manusia yang reti penat.
.
 SELF RESPECT
Distance yourself from toxic people. Orang-orang yang mempergunakan kita. Dan orang-orang yang tak menghargai usaha yang kita lakukan.
Spend time dengan orang-orang yang membina diri kita, dan buat kita rasa berguna dan dihargai.
Cari circle yang buat kita rasa kuat. Yang buat kita rasa terinspirasi. Circle yang akan bantu kita cari nilai berharga dalam diri.
.
Buat wanita bergelar surirumah. Jangan sesekali rasa diri tak ada harga. Tanpa kalian, tak tertegaknya rumah tangga.
Kita tukang sapu, tukang cuci, tukang dobi di rumah. Dan kita juga pendidik, jururawat dan pakar motivasi buat anak-anak.
Kita mungkin tak maju kalau diukur guna kekayaan dunia. Tapi kita ada saham yang besar yang Allah sediakan untuk berpeluang berjaya di akhirat.

Sumber: Wawa Shauqi


Pesanan Ibu Ayah Pada Bekal Makanan Syed Saddiq Undang Sebak Netizen.

Hati mana yang tidak sebak apabila mendapat bekal makanan yang mengandungi pesanan yang menyentuh hati. Lebih lagi ketika menghadapi masalah dalam kehidupan.

Kasih ibu membawa ke syurga, kasih ayah sepanjang masa. Tanyalah kepada mana-mana pasangan ibu bapa, tentu saja semuanya sanggup melakukan apa saja demi anak tercinta.

Kata-kata semangat dan doa sentiasa meniti di bibir demi memastikan anak selamat dan memperolehi kejayaan.

Muat naik foto Instagram milik Ahli Parlimen Muar, Syed Saddiq Syed Abdul Rahman telah membuatkan netizen sebak.

Beliau pada hari ini hadir ke Mahkamah Tinggi berkenaan kes pecah amanah dan penggubahan wang haram yang dihadapinya turut tersentuh apabila menerima bekalan sarapan pagi yang dimasak oleh ibunya yang ditulis dengan kata-kata semangat oleh ibu bapa.

Tidak dapat membendung air mata dari mengalir laju, beliau kelihatan tabah ke atas pertuduhan tersebut,

Always looking forward to Mama punya cooking.

Thank you Mama & Abuyah for the breakfast bekal and the uplifting message.

You guys have always been there for me through thick and thin.

Netizen Sebak Kata-Kata Semangat Ibu
Melihat foto YB dan kapsyen itu, ramai wargamaya menitipkan kata-kata semangat dan doa moga dipemudahkan urusannya hari ini.

Malah kata-kata semangat yang ditulis pada bekalan makanan  oleh ibu Syed turut menyentuh hati netizen. .

Keluarga Talk: Mengukir Bahagia Tidak Semestinya Harus Korban Diri


Hilangkan Buncit Dengan Rajin Minum Air Rebusan Ni. Memang Menjadi!

Mengalami masalah perut buncit tentunya membuatkan seseorang ibu tidak selesa dengan perubahan fizikal yang  terjadi ke atas dirinya setelah melahirkan anak.

Sedar dengan bersenam dan mengawal makanan dapat membantu mengembalikan bentuk badan asal, ada eloknya juga diiringi mengamalkan petua meminum air rebusan ini.

Dikatakan ianya berkesan untuk mengempiskan perut. Untuk itu, ini cara penyediaan air rebusan tersebut.

Resepi Air Serai Mujarab Untuk Kempiskan Perut Buncit Dengan Cepat

Serai (10-15 batang)
Air (2-5 liter)

Caranya memang sangat mudah dan cepat

Cara-cara:
– Ketuk serai sehingga pecah & rebus dalam 30-45 minit
*lagi banyak serai lagi banyak air diperlukan

Amalkan minum segelas pagi lepas sarapan, tengah hari dan malam.

Sebenarnya air rebusan serai juga boleh diminum bersama campuran bahan-bahan lain seperti madu, lemon, bunga cengkih, halia, kunyit dan banyak lagi. Serai juga berkhasiat serta terbukti mempunyai kebaikan dan kelebihannya yang tersendiri.

Antara Khasiat Air Rebusan Serai

– Bantu sistem penghadaman
– Cantikkan kulit
– Buang toksin dalam badan
– Kurangkan bau badan
– Cairkan lemak dan sebagainya


“Anak Selesa Bergaya, Ibu Bapa Tidak Terbeban ” Ini Sebabnya Pusat Pakaian Hari-Hari Jadi Pilihan Sekeluarga!

Setiap kali menjelang musim persekolah, pasti ibu bapa sibuk menyiapkan  kelengkapan anak-anak terutama pakaian, sebutlah apa sahaja pasti ada di sini dan lengkap dari hujung rambut hingga ke kaki.

Malah, rekaan yang terdapat di sini sesuai untuk dewasa dan kanak-kanan boleh dipilih sama ada daripada jenis klasik mahupun moden. Itulah kelebihan yang ada pada  Pusat Pakaian Hari-Hari Sdn Bhd. Tidak hairanlah, ia mejadi pilihan sekeluarga terutama ketika membeli barangan keperluan sekolah.

Pengendali rangkaian gedung pakaian keluarga  menawarkan harga berpatutan dan barangan juga berkualiti .Mula diperkenalkan pada tahun 1996 ini kini mempunyai lebih 90 cawangan di seluruh Malaysia.

Malah bernaung di bawah syarikat Pusat Pakaian Hari-Hari Sdn Bhd menjadikan butik yang satu ini terus sukses dalam memberikan pilihan  untuk semua peringkat umur dengan rekaan terkini selain tampil dengan lima jenama tersendiri iaitu Jony & Jeny, Cikelon, T.M.U, Queen dan Fitri yang dijual pada harga serendah RM5.

Menurut Puan Hayati Mohamed, Area Manager bagi Pusat Pakaian Hari-Hari Seksyen 7 Shah Alam, di sini menawarkan  pilihan untuk semua  peringkat usia dari dewasa dan juga kanak-kanak.

One Stop Center Untuk  Keperluan Sekolah

Malah, ia boleh dianggap sebagai ‘one stop center’ untuk kelengkapan sekolah, ibu bapa boleh mendapatkan variasi pilihan baju sekolah kebangsaan dan juga sekolah agama untuk anak-anak di sini.

“Segala kelengkapan persekolahan ditawrakan dengan harga berpatutan iaitu serendah RM150 yang merangkumi persalinan dan kelengkapan lengkap termasuk kasut dan beg sekolah. Kos sebegini dapat meringankan selain menjimatkan bagi golongan sederhana.

“Selain itu, botol air misalnya antara salah satu produk kami yang baru diperkenalkan tahun ini. Paling menarik harga serendah RM5 hingga RM10 diperkenalkan agar tidak membebankan ibu bapa,” katanya lagi.

Keselesaan Dan Tahan Lama

Bukan sahaja tiga produk baru ini bahkan produk kasut berwarna hitam turut menjadi produk utama selain pakaian asas sekolah. Harga yang ditawarkan pula hanyalah sekitar RM15 hingga RM37.90 sahaja.

“ Terdapat pelbagai kelengkapan anak-anak daripada kasut, pakaian, stoking, dan pelbagai lagi. Malah, jenama Jony & Jeny serta No Problem merupakan  dua jenama yang menjadi kesukaan setiap kali anak-anak datang bersama ibu bapa untuk membeli di sini. Keselesaan serta tahan lama membuatkan jenama ini menjadi pilihan . Jenis material digunakan adalah kapas, satin dan gabungan satin dan kapas.

“Selain baju sekolah terdapat juga pakaian untuk sekolah agama termasuklah baju melayu, baju kurung. Harga ditawarkan berpatutan. Untuk persiapan memasuki sesi persekolah, ibu bapa sudah membeli sejak bulan disember tahun lepas sehingga sekarang.

“Sambutan memang menggalakkan dan ada juga membuat persiapan saat akhir. Biasanya untuk promosi kami akan letakkan barangan dan kelengkapan sekolah di rak hadapan bagi memudahkan pelanggan.

Harga Ditawarkan Berpatutan

Tidak sekadar menjadi tumpuan untuk persiapan persekolah,  Pusat Pakaian Hari-Hari juga cukup dikenali dengan persalinan busana raya. Setiap kali menjelang musim perayaan ini, gedung pakaian ini menjadi pilihan ramai.

Dari orang dewasa sehingga kepada  pakaian bagi bayi berusia satu tahun. Paling utama harga yang ditawarkan kepada pelanggan teramatlah berbaloi untuk dimiliki, selain materialnya yang selesa dengan pilihan  fabrik yang lembut dan tidak panas.

Penerima Kad KISS

Pusat Pakaian Hari-Hari yang terletak di Seksyen 7 Shah Alam dibuka  pada Ogos 2019 dan memiliki enam pekerja. Dibuka setiap hari bermula jam 9.30 pagi sehingga  9.30 malam, pelbagai jenis pembayaran diterima bagi memudahkan urusan pelanggan.

“Untuk pelanggan yang menggunakan kad atau baucer dari penerima bantuan Kasih Ibu Smart Selangor (KISS) juga boleh berbelanja di sini untuk pakaian sekolah dan juga pakaian dalam wanita. Ini merupakan  kerjasama  dengan Kerajaan Negeri Selangor.  Selain pembayaran secara tunai, kami juga menawarkan kaedah QRPay,  DuitNow, Boost, Touch Ngo dan pelbagai lagi,” ujar Hayati lagi.


“Tak Tahu Hamil, Tiba-Tiba Nak Pengsan.” Diana Rafar Kongsi Berita Keguguran Anak Keempat!

Pelakon, Diana Rafar berkongsi Berita duka, Keguguran anak keempat. Dia yang tidak mengetahui diri sedang hamil ketika itu mengalami pitam dan hampir pengsan.

“Sejujurnya saya tak tahu pun hamil. Apabila tiba-tiba nak pengsan sebab pitam, buat pemeriksaan saya mengandung lagi.

“Ketika itu tekanan darah saya rendah sangat iaitu bawah 70. Dalam masa sama saya sudah mengalami pendarahan selama empat hari. Jadi tadi terus dicuci.

“Prosedur masuk bilik pembedahan sangat menakutkan. Apatah lagi ini pengalaman pertama saya. Abang Zamarul pula tak boleh teman. Peraturan hospital sekarang. Dia hanya buat panggilan video,” kata pelakon Diana Rafar yang mengalami keguguran pada usia kandungan dua bulan.

Tambah Diana isteri kepada pelakon Zamarul Hisham, 50, itu, dia reda dengan perkara itu selain menganggap tidak ada rezeki.

“Kalau ikutkan anak ketiga belum lagi berusia setahun. Tapi, apabila diberitahu hamil dua bulan dan keguguran pula, saya anggap ia bukan rezeki kami.

“Saya masih lagi dirawat di hospital. Ini pun saya masih lemah dan semangat tak kuat. Fobia menjalani pembedahan semasa melahirkan anak ketiga tempoh hari pun belum hilang lagi.

“Terima kasih pada semua yang tidak henti menghantar mesej (DM) di IG dan bertanya mengenai keadaan saya. Doakan semoga saya cepat sembuh,” ujarnya dipetik sebagai berkata pada media.

Untuk makluman, pada September tahun lalu, Diana selamat bersalin anak ketiga iaitu lelaki selepas dikurniakan dua anak, Kashfi Haiqal, 11, dan Kayla Reysha, 4.

Sumber: Harian Metro & Diana Rafar


Muat Naik Gambar Raya, Ashraf Muslim Bahagia Raikan Bersama Dua Isteri

Semasa hari raya, selain bersalam-salaman dan eratkan semula hubungan antara kekeluargaan, tak salah untuk meluangkan sedikit masa untuk bergambar sekadar untuk kenang-kenangan masa akan datang. Bukan hanya itu, gambar yang diambil juga akan dikongsikan di laman sosial masing-masing.

Tidak lepaskan peluang, pelakon Ashraf Muslim turut berkongsi gambar rayanya di laman sosial Instagramnya baru-baru ini. Yang mencuri perhatian orang ramai apabila gambar yang dimuat naik itu memaparkan kedua-dua isterinya, Noor Dayana Lokman dan Wan Sakinah Ahmad Saburi.

Menerusi hantaran tersebut, keluarga itu telah mengenakan busana sedondon berwarna kelabu ketika meraikan di kampung dan turut mengucapkan Selamat Hari Raya kepada semua yang mengenali dirinya dan keluarga serta memohon maaf andai mempunyai salah silap.

Meninjau di ruangan komen, rata-rata pengikutnya tumpang rasa gembira melihat kebahagiaan keluarga ini. Malah, ada juga yang mendoakan yang terbaik untuk mereka sekeluarga.

Terdahulu, Ashraf bernikah dengan isteri pertamanya, Noor Dayana Lokman pada 24 September 2011 di Mekah dan difahamkan masalah rumah tangga mula tercetus kerana belum dikurniakan zuriat selepas dua tahun perkahwinan.

Bagaimanapun, selepas empat tahun bernikah, mereka dikurniakan seorang anak lelaki, Anas Ashraf.

Manakala, bersama Wan Sakinah Ahmad Saburi yang dinikahi di Thailand pada 7 Julai 2013, mereka dikurniakan tiga cahaya mata iaitu Sarah Ashraf, Adam Ashraf dan Safiyyah Ashraf.


“Permintaan Terakhir Adik Nak Pakai Baju Putih.” Hajat Hadiri Majlis Graduasi Tak Kesampaian,Remaja Ini Meninggal Dunia Di Pangkuan  Ibu Bapa.

Tidak dapat dibayangkan betapa remuknya hati ibu dan bapa bila mana anak meninggal dunia dipangkuan sendiri. Kegembiraan tiga beranak ini dalam perjalanan untuk ke majlis konvokesyen akhirnya bertukar duka apabila si anak meninggal dunia selepas mereka terbabit dalam satu kemalangan.

Lebih memilukan apabila melihat ibu dan ayah memangku arwah yang sudah tidak bernyawa lagi. Inilah yang dilalui oleh Abdul rahem, 65 dan isterinya, Homaidah Abdul Manaf, 60.

Arwah Muhammad Firdaus Abdul Rahem, 20, bersama bapa dan ibunya dalam perjalanan menghadiri konvokesyen GiatMARA di kompleks Belia dan Sukan Paroi di Seremban,sebelum terbabit kemalangan dengan sebuah motosikal.

Dalam kejadian 7.10 pagi itu, mangsa meninggal dunia di lokasi kejadian akibat kecederaan pada rusuk kiri.

Siasatan awal mendapati kejadian berlaku apabila kereta dipandu Abdul Rahem dari arah Seremban menghala ke Paroi membelok ke kanan untuk masuk ke Kompleks Belia dan Sukan.

Pada masa sama, sebuah motosikal Kawasaki ZR800 ditunggang Kamaruzaman Ismail, 36, yang datang dari arah bertentangan tidak sempat mengelak lalu merempuh pintu hadapan bahagian penumpang.

Akibat kemalangan itu, arwah yang duduk di bahagian penumpang hadapan maut, manakala penunggang motosikal parah di kepala dan badan.

Mengimbas perubahan pada adiknya, menurut Rozi Abdul Rahem arwah sebelum itu ada meminta memakai baju putih ketika membuat persiapan untuk menghadiri majlis konvokesyen tersebut.

“Adik mahu pakai baju putih dan tak sangka itulah permintaan terakhirnya. Saya dapat tahu kejadian tersebut daripada bapa yang menghubungi saya kira-kira jam 7.30 pagi. Ketika itu, saya tidak tahu keadaan adik dan segera bergegas ke lokasi kejadian.

“Sebaik tiba, hanya emak dan bapa yang masih di lokasi manakala adik sudah dibawa ke hospital dengan ambulans. Ketika itu, baru saya tahu adik sudah tiada,” jelas Rozi lagi.

Menuri Rozzi lagi, adiknya itu seorang yang rajin dan tidak suka menyusahkan keluarga. Dia melakukan pelbagai kerja sampingan untuk menampung yuran pengajian kerana tahu keluarganya bukan orang senang.

“Kami sekeluarga sangat terasa kehilangan arwah tetapi kami reda dengan ketentuan Ilahi,” katanya jenazah Muhammad Firdaus dibawa pulang ke Ampang untuk dikebumikan selepas solat Zohor


“Masih Bertatih & Belajar, Yang Terdedah Tutup Sikit Demi Sedikit.” Pulang Dari Umrah, Nelydia Berhijab, Mohon Titip Doa!

Pelakon cantik manis, Nelydia Senrose kini kelihatan sudah berhijab usai pulang daripada menunaikan ibadah umrah.

Penampilan terbarunya itu membuatkan ramai  peminatnya memuji dan mendoakan semoga dia Istiqomah dalam berhijab.

Adik kepada pelakon Uqasha Senrose itu memberitahu dia kini sedang dalam proses pembelajaran berhijrah.

Perkongsian tersebut dimuatnaik menerusi Berita Harian Online. Dia bagaimana pun tidak berani mengulas berlebihan mengenai imejnya itu memandangkan masih dalam proses pembelajaran.

“Saya masih bertatih juga dalam proses belajar, mencuba, mencari dan mengenal lebih soal diri dan agama Islam.

“Kebetulan kita hendak sambut Ramadan, ini salah satu cara untuk menghormati bulan itu,” ungkapnya.

Isteri kepada ahli perniagaan, Mohd Hafez Halimi Abdul Hamid itu juga menerangkan dia kini perlahan-lahan bertudung.

“Sekembali dari umrah, saya perlahan-lahan bertudung. Dapat berkunjung ke Arab Saudi, dikira lokasi itu sesuai untuk kita berhijab.

“Saya mula belajar, apa yang terdedah ditutup sedikit demi sedikit. Aturan itu sangat cantik,” luahnya.

Nelydia akui dirinya takut jika hati berbolak balik. Namun sentiasa berdoa agar Allah tetapkan hatinya dan terus istiqamah.

“Saya mengharapkan pengakhiran yang baik dalam hidup ini. Jujur takut andai tersilap percaturan, hati boleh berubah.

“Namun saya tidak bermaksud menidakkan apa yang salah tetap salah. Hati kita Tuhan yang pegang dan bila-bila masa boleh tersasar. Namun, saya tidak lupa berdoa memohon diri terus istiqamah.

“Doa baik-baik untuk sesuatu yang lebih manis itu tentunya jadi azimat,” sambungnya.

Follow dan subscribe Youtube Channel @BintangKecilMy
#BintangKecilMy #BintangKecil #KitakanJuara


“..Belum Sampai Rumah, Al Marhumah Masih Berstatus Tetamu Allah” – Jemaah Umrah Rebah Sebaik Mendarat Di KLIA

Pemergian buat selamanya, tak dinafikan sepotong ayat ini cukup digeruni ramai sama ada melibatkan hayat sendiri mahupun insan tersayang. Hakikatnya ia adalah rahsia Allah yang boleh terjadi tanpa kira masa, di mana dan tanpa mengenal siapa sahaja.

Namun setiap umat Islam pasti mengimpikan pengakhiran yang baik, dalam erti kata lain husnul khatimah.

Menerusi perkongsian terbaru PU Amin di Instagramnya, terdapat seorang jemaah umrah wanita yang tiba-tiba rebah dan telah dijemput Ilahi di KLIA sebentar tadi. Difahamkan dia baru saja mendarat ke tanah air setelah selesai melaksanakan ibadah umrah di Tanah Suci Makkah.

Selagi belum sampai ke rumah…Almarhumah masih berstatus ‘tetamu Allah’ Pemergian ini sangat dicemburui kerana menurut PU Amin selagi belum tiba ke rumah kediamannya, Almarhumah Norasiah bt Alwi masih berstatus ‘tetamu Allah’.

Selain itu, dia turut mengucapkan salam takziah buat seluruh ahli keluarga jemaah umrah berkenaan.

Meninjau di ruangan komen, rata-rata turut sama bersedih dan ‘iri hati’ dengan pemergian Almarhumah yang sangat mulia tersebut. Tidak ketinggalan, mereka malah berkongsi cerita masing-masing yang pernah didatangi berita pemergian usai pulang dari Tanah Suci juga.


Benar Kerja Tak Pernah Habis, Tapi Bila Masuk Ke Rumah Tu Ada Caranya Supaya Jadi Lebih Tenang

Dalam membina keluarga umpama membina sebuah rumah. Apabila asasnya kuat, sudah tentu kukuhlah rumah itu.

Ibu bapa pastinya sibuk dengan urusan seharian termasuk kerjaya demi memastikan masa depan keluarga yang bahagia. Namun, perlu ingat wang tiada menjanjikan kebahagiaan selamanya. Jika asyik bekerja sehingga alpa kepada tuntutan kebahagian tentu rumah yang didiami ‘panas’ je. Tiada istilah ‘Rumah ku Syurga’.

5 Tips Untuk Bagi Rumah Jadi Lebih Sejuk & Tenang

1. Jangan masuk rumah dengan membawa keserabutan daripada pejabat dan tempat kerja

Tenangkan diri dan buat Deep Breathing dulu sebelum melangkah masuk ke dalam rumah. Jangan bawa masuk stress kerja ke dalam rumah hingga anak anak dan pasangan pun kena tempiasnya

2. Sebelum masuk rumah baca doa dulu. Jangan main masuk je.

Kita nak set minda kita bahawa kita sedang memasuki ‘ zon keberkatan dan kebahagiaan ‘. Latih juga mindset ni pada anak kita bahawa rumah ni adalah tempat yang penuh dengan kebahagiaan.

Baru la anak kita tak merapu mencari kebahagiaan di luar rumah!

3. Sesekali tu ajar anak kita organizational skills juga :

+ Bila dah habis main, kat mana nak simpan
+ Bila dah buka baju, kat mana nak letak
+ Bila dah mandi, nak simpaj tuala kat mana
+ Bila dah makan, nak cuci dan simpan pinggan kat mana

Bukan rumah je kurang bersepah, kemahiran anak pun kita boleh asah!

4. Hadkan bilangan mainan di rumah. Mainan tu bagus untuk anak kita tapi sebenarnya ‘ less is better ‘

Mainan yang lebih sedikit membuatkan anak kita lebih fokus. Bila mainan terlampau banyak ni, bukan kita je pening. Anak pun naik pening nak memilih!

5. Kita kena mahir membaca raut wajah, tone suara dan bahasa tubuh pasangan kita

Kita kena faham, masa pasangan kita tu nak bagitahu kita sesuatu :

+ 7% je yang sampai melalui PERKATAAN
( verbal communication )
+ 38% maksud perkataan tu terkandung dalam NADA SUARA
+ dan 55% maksud perkataan tu terkandung dalam gerakan tubuh dan mimik muka

Bila isteri kata ” Takpe. Saya ok je. Abang rehat la “. Aduiii..Jangan la terus percaya! Tu baru 7% daripada hal yang sebenar je tu!

Tengok dulu raut wajah dia, ada tak tanda tanda redup akibat KEPENATAN? Dengar dulu nada suara dia, ada tak suaranya mendatar akibat cuba menyorokkkan STRESS yang melampau?

Bila kita dah mula pandai baca bahasa tubuh pasangan, insyaAllah ni la baru dikatakan RUMAHKU, SYURGAKU!